
Монгол Улсын Засгийн газраас Үндсэн хуульд баталгаажсан хүний эрх, эрх чөлөө, эдийн засгийн эрх чөлөөг хангах, төрийн оролцоо, хүнд суртлыг бууруулж, хувийн хэвшилд тулгуурласан өсөлтийг дэмжих, түүний үр өгөөжийг иргэдэд хүртээмжтэй хүргэх зорилгоор “Чөлөөлье” үндэсний санаачилгыг хэрэгжүүлж байна. Тус санаачилгын хүрээнд “Эдийн засгийн чөлөөлөлт”, “Ногоон чөлөөлөлт”, “Авлигын эсрэг чөлөөлөлт”, “Эрх зүйн чөлөөлөлт” гэсэн бодлогын дөрвөн чиглэл, 27 зорилт, тэдгээрийг хэрэгжүүлэх төсөл, арга хэмжээний төлөвлөгөөг батлан хэрэгжүүлж байна.
Монгол Улсын 2027 оны төсвийн төслийг Төсвийн тухай хууль, Төсвийн тогтвортой байдлын тухай хуульд заасан шалгуур, дунд хугацааны төсвийн хүрээний мэдэгдлийн тусгай шаардлага, “Монгол Улсыг 2026–2030 онд хөгжүүлэх таван жилийн үндсэн чиглэл”, 2027 оны хөгжлийн төлөвлөгөөнд нийцүүлэн боловсрууллаа. Мөн эдийн засгийн эрх чөлөө, татвар, нийгмийн даатгал, ашигт малтмалын салбарт хэрэгжүүлэх хууль эрх зүйн шинэчлэлтэй төсвийн бодлого, арга хэмжээг уялдуулсан болно.
Ирэх жилийн төсвийн бодлогыг иргэдийн бодит орлого, нийгмийн баталгааг хамгаалах, төрийн албан хаагчдын цалин хөлсийг нэмэгдүүлэх, төвлөрсөн зарим чиг үүргийг төсвийн хамт орон нутагт шилжүүлж, төвлөрлийг сааруулахад чиглүүлнэ. Үүний зэрэгцээ боловсрол, эрүүл мэндийн үйлчилгээ, эрчим хүч, зам, логистикийн хүртээмжийг сайжруулж, төрийн бүтээмж, төрийн өмчит хуулийн этгээдийн засаглал, хөрөнгийн өгөөжийг нэмэгдүүлэн, ипотекийн зээлийн хүртээмжийг өргөжүүлнэ. Төсвийн зарцуулалт бүрийг хэрэгцээ, бэлэн байдал, үр өгөөжөөр эрэмбэлж, улсын төсвийг хувийн хэвшил, орон нутаг, гадаад зээл, тусламж болон төр, хувийн хэвшлийн түншлэлийн хөрөнгө оруулалтыг татах хөшүүрэг болгон ашиглахын зэрэгцээ төсвийн сахилга бат, тогтвортой байдлыг хадгална.
1. Иргэдийн нийгмийн хамгааллын баталгааг сайжруулна.
Улсын Их Хурлаас 2026 онд баталсан тэтгэврийн шинэчлэлийн гол зарчим болох олон жил ажиллаж, илүү их шимтгэл төлсөн даатгуулагч илүү өндөр тэтгэвэр авах өөрчлөлтийг бодитоор хэрэгжүүлнэ. Олон давхаргат тэтгэврийн тогтолцоонд үе шаттай шилжих хүрээнд 2026 оны төсвийн тодотголоор 11 дүгээр сараас олгож эхлэхээр тооцсон өндөр насны суурь тэтгэврийг 2027 онд үргэлжлүүлэн олгоно. Тэтгэвэр бодоход баримтлах цалингийн  итгэлцүүр болон тэтгэвэр тооцох цалин хөлсний дээд хэмжээг шинэчилнэ.  Нийгмийн даатгалын тэтгэвэр болон халамжийн тэтгэвэр, тэтгэмжийг үнийн өсөлттэй уялдуулан  нэмэгдүүлж, ахмад настан, эмзэг бүлгийн орлогын хамгаалалтыг сайжруулна. Эдгээр арга хэмжээнд нийгмийн даатгалын сангаас тэтгэвэр авагч 561.0 мянга, нийгмийн халамжийн сангаас тэтгэвэр, тэтгэмж авагч 236.2 мянган хүн хамрагдана.
2. Татвар, нийгмийн даатгалын шимтгэлийн ачааллыг бууруулж, хөдөлмөр эрхлэлт болон өрхийн орлогыг дэмжинэ.
Сарын 792.0 мянган төгрөг хүртэлх цалингийн орлогыг хувь хүний орлогын албан татвараас чөлөөлж, бага орлоготой иргэдийн гар дээр үлдэх орлогыг нэмэгдүүлнэ. Энэхүү зохицуулалтаар татварын ачаалал нийт дүнгээр 840.0 тэрбум төгрөгөөр буурна.
Нийгмийн даатгалын шинэчлэлийн хүрээнд хөдөлмөр эрхэлж байгаа 18-24 насны оюутан, суралцагчийн төлөх шимтгэлийг чөлөөлөх, гарааны бизнесийн гурав хүртэлх ажилтны ажил олгогчийн төлөх шимтгэлийг 36 сарын хугацаанд чөлөөлөх, давхар ажил эрхэлдэг иргэнд аль нэг ажлаасаа шимтгэл төлөх сонголт олгоно. Ингэснээр залуучуудын хөдөлмөр эрхлэлт, шинэ бизнесийн эхний шатны тогтвортой байдал, албан хөдөлмөр эрхлэлтийг дэмжих нөхцөл бүрдэнэ.
Татвар, шимтгэлийн эдгээр өөрчлөлтөөр нэг сая орчим иргэний ачаалал  нэг их наяд төгрөгөөр буурч, төсвийн бодлогын үр өгөөж өрхийн орлого, хуримтлал болон хөдөлмөр эрхлэлтийг дэмжихэд шууд нөлөө үзүүлэх болно. 
3. Төрийн албан хаагчдын орлогын баталгааг сайжруулна.
Боловсрол, эрүүл мэнд болон төрийн үйлчилгээний бусад салбарын цалинг ялгавартай хувь хэмжээгээр нэмэгдүүлсний зөрүүг 2026 оны төсвийн тодотголын хүрээнд жигд 50 хувьд хүргэн нэмэгдүүлэхээр тооцсон арга хэмжээний 2027 онд үзүүлэх санхүүжилтийн нөлөөллийг төсөвт бүрэн тусгана. Түүнчлэн 2027 оны 2 дугаар улирлаас төрийн үйлчилгээний албан хаагчдын үндсэн цалингийн сүлжээг 10 хувиар, төрийн захиргаа, төрийн тусгай албан хаагчдын цалингийн сүлжээг 20 хувиар тус тус нэмэгдүүлэн шинэчилнэ. Төрийн албан хаагчдын цалин хөлсний талаар авч хэрэгжүүлэх арга хэмжээнд нийт 211.6 мянган төрийн албан хаагч хамрагдана. 
Төрийн албаны цалин хөлсний бодлогыг цаашид зөвхөн нэрлэсэн өсөлтөөр хязгаарлахгүй, ажлын ачаалал, мэргэшил, хариуцлага, бүтээмжтэй уялдуулах замаар төрийн албанд чадварлаг ажилтныг тогтоон барих, үйлчилгээний тасралтгүй, чанартай байдлыг хангах нөхцөлийг бүрдүүлнэ. Ингэснээр төрийн албан хаагчдын хөдөлмөрийн үнэлэмж нэмэгдэж, боловсон хүчний хомсдол, шилжилт хөдөлгөөнөөс үүдэлтэй үйлчилгээний чанарын ялгааг бууруулах суурь тавигдана.
4.  Хүүхэд бүрд чанартай боловсрол эзэмших тэгш боломжийг бүрдүүлж, ногоон, ухаалаг, хүртээмжтэй сургалтын орчныг бий болгоно.
2026 оны төсвийн тодотголын хүрээнд эхлүүлсэн “Гэрт ойрхон сургууль-хамгийн сайн сургууль” арга хэмжээг ирэх онд үргэлжлүүлэн хэрэгжүүлж, ачаалал өндөртэй бүсэд сургууль, цэцэрлэгийн нэмэлт хүчин чадлыг шинээр барих, өргөтгөх, барилга байгууламж түрээслэх болон төрийн бус өмчийн сургуулийн сул орон зайг ашиглах замаар нэмэгдүүлж, хүүхэд бүрийг гэртээ ойр боловсролын үйлчилгээнд хамруулах хүртээмжийг сайжруулна.
Боловсролын салбарт сургалтын орчин, чанар, хүртээмжийг сайжруулахад хөрөнгө оруулалтыг онцгойлон чиглүүлнэ. Энэ хүрээнд ерөнхий боловсролын 100 сургуулийг сэргээгдэх эрчим хүчний системд холбож, дулаан алдагдлыг бууруулан, орчин үеийн технологийн шийдлээр шинэчлэх “Ухаалаг, ногоон сургууль” хөтөлбөрийг улсын хэмжээнд хэрэгжүүлнэ.
Мөн бүс бүрд олон улсын хөтөлбөртэй 2 сургууль, төрөлжсөн 1 ахлах сургууль байгуулах зорилтыг хэрэгжүүлж, энэ хүрээнд одоо үйл ажиллагаа явуулж байгаа болон улсын төсвийн хөрөнгө оруулалтаар шинээр ашиглалтад орох сургуулиудыг түшиглэн тус бүр 300 ортой нийт 16 дотуур байр барьж ашиглалтад оруулна. Ингэснээр 2027-2028 онд бүсүүдэд олон улсын хөтөлбөртэй 12 сургууль, төрөлжсөн 6 ахлах сургууль бий болох нөхцөл бүрдэнэ.
Түүнчлэн сургууль, цэцэрлэг, дотуур байр, спорт заалны үргэлжилж буй төслүүдийг дуусгахад санхүүжилтийг төвлөрүүлж, ашиглалтын шаардлага хангахгүй барилга байгууламжийг шинэчилнэ. Хүн амын өсөлт, сургуулийн ачааллыг харгалзан эрэлт, хэрэгцээ өндөр байршлуудад сургууль, цэцэрлэг, дотуур байрыг шинээр барьж, сургалтын орчныг сайжруулах тоног төхөөрөмжийн хөрөнгө оруулалтыг нэмэгдүүллээ. Ингэснээр “Боловсролд хөрөнгө оруулъя” бодлогын хүрээнд нийтдээ 3.0 их наяд төгрөгийн төсөвт өртөг бүхий 356 төсөл, арга хэмжээг хэрэгжүүлж, 2027 онд 1.4 их наяд төгрөгийн санхүүжилт олгохоор төлөвлөж байна.
Ерөнхий боловсролын сургуулийн “Үдийн хоол” хөтөлбөр, дотуур байрны хүүхдийн хоол, цэцэрлэгийн хоолны түүхий эд, материалын зардлыг хүүхдийн хоолоор авах илчлэг, шим тэжээл болон үнийн өсөлттэй уялдуулан нэмнэ.  
Боловсролын салбарын хоол үйлдвэрлэлийн түүхий эд болох мах, сүү, хүнсний ногоо, гурилыг дотоодын малчин, фермер, тариаланч, үйлдвэрлэгчээс нийлүүлэх тогтолцоог нэвтрүүлнэ. Ингэснээр хүүхдийн өсөлт, дархлаа, суралцах идэвхийг дэмжихийн зэрэгцээ орон нутгийн үйлдвэрлэгчдэд тогтвортой зах зээл, баталгаат орлого бий болгоно.
Цэцэрлэгийн дунд бүлгийн хүүхэд болон ерөнхий боловсролын сургуулийн сурагчдыг эрүүл мэндийн үзлэг, эрт илрүүлгийн арга хэмжээнд хамруулж, эрүүл мэнд, хөгжлийн эрсдэлийг эрт үед нь илрүүлэн шаардлагатай үйлчилгээнд шуурхай холбох тогтолцоог бэхжүүлнэ.
5. Хөгжлийн бэрхшээлтэй иргэдийн хөгжих эрхийг хангана.
Хөгжлийн бэрхшээлтэй иргэдийн боловсрол, хөдөлмөр эрхлэлт, нийгмийн оролцоог нэмэгдүүлэхэд анхаарна. “Ногоон, ухаалаг сургууль” бодлогын хүрээнд бүсийн төвүүдэд байгуулах сургууль, дотуур байрны цогцолборыг тэргэнцэртэй болон харааны бэрхшээлтэй хүүхдийн хэрэгцээнд нийцсэн налуу зам, цахилгаан шат, тэмдэглэгээт зам, тусгай тоноглол бүхий ариун цэврийн өрөө зэрэг хүртээмжийн стандарттай байгуулна.
Үүний зэрэгцээ хөгжлийн бэрхшээлтэй иргэдийн орлогын албан татвар, тэднийг ажиллуулж байгаа аж ахуйн нэгжийн татвар болон тусгай зориулалтын автомашин, тоног төхөөрөмж, хиймэл эрхтний импортын гааль, НӨАТ-ын хөнгөлөлт, чөлөөлөлтийг үргэлжлүүлж, боловсрол, хөдөлмөр эрхлэлт болон өдөр тутмын амьдралд тулгардаг санхүүгийн саад бэрхшээлийг бууруулна.
6. Эрүүл мэндийн зардлаас үүдэлтэй иргэдийн санхүүгийн эрсдэлийг бууруулна.
Ахмад настан болон зорилтот бүлгийн иргэдийг архаг өвчний эмийн зардлаас үүдэлтэй санхүүгийн дарамтаас чөлөөлөх зорилгоор хөнгөлөлттэй эмийн хүртээмжийг нэмэгдүүлнэ. Эмнэл зүйн ач холбогдол өндөр, эдийн засгийн хувьд үр ашигтай байдлыг харгалзан үзэж иргэдэд санхүүгийн дарамт хамгийн ихээр учруулж байгаа даралт, зүрх судас, чихрийн шижингийн эмүүдийг Эрүүл мэндийн даатгалын сангаас 100 хувиар хөнгөлнө. Мөн алслагдсан сум, хороодод эмийн хүртээмжийг нэмэгдүүлж, эмийн чанар, аюулгүй байдлыг тогтмол хянана.
Иргэн эмийн зардлаа төлөх боломжгүйгээс эмчилгээгээ тасалдуулж, өвчнөө хүндрүүлсний дараа өндөр өртөгтэй эмнэлгийн тусламж авдаг буруу тогтолцоог өөрчилнө. Төсвийн эх үүсвэрийг өвчин хүндэрсний дараах зардлаас илүүтэй тогтмол эмчилгээ, эрт илрүүлэг, урьдчилан сэргийлэх үйл ажиллагаанд чиглүүлэх нь иргэний халааснаас төлөх төлбөрийг бууруулахаас гадна урт хугацаанд эрүүл мэндийн санхүүжилтийн үр ашгийг нэмэгдүүлнэ.

7. Эрчим хүчний үйлдвэрлэл, хангамжийн хүчин чадлыг нэмэгдүүлж, найдвартай ажиллагааг хангана.
Эрчим хүчний үйлдвэрлэл, дамжуулалт, түгээлтийн хүчин чадлын дутагдлыг арилгах зорилгоор  Дулааны III болон IV цахилгаан станцын өргөтгөл, Дулааны V, Дулаан VI цахилгаан станц болон бүс нутгийн эх үүсвэр, дамжуулах сүлжээний төслүүдийг санхүүжилтийн олон эх үүсвэрээр үе шаттай хэрэгжүүлж, эрчим хүчний шинэ эх үүсвэрийг 800 МВт-аар нэмэгдүүлэх зорилт тавина.
Улсын төсвийн хөрөнгө оруулалтыг төслийн бэлтгэл, суурь дэд бүтцэд чиглүүлж, төр, хувийн хэвшлийн түншлэл, хувийн хөрөнгө оруулалт, гадаад зээл, тусламж болон шаардлага хангасан орон нутгийн үнэт цаасны эх үүсвэрийг татна. Ингэхдээ баталгаа гаргах төслийг дунд хугацааны төсвийн хүрээ, хөгжлийн бодлого, ТЭЗҮ, байгаль орчны үнэлгээ, мөнгөн урсгал болон эргэн төлөх чадварын шалгуураар үнэлж, төсөвт үүсэж болзошгүй өр төлбөрийн эрсдэлийг хязгаарлана.
Шинэ эх үүсвэр, тархмал сүлжээ, эрчим хүч хуримтлуур, цахилгаан тээврийн хэрэгсэл болон цэнэглэх дэд бүтцийг татварын бодлогоор дэмжиж, эрчим хүчний шилжилтийг хэрэглэгч, хувийн хэвшлийн оролцоотой хурдасгана.
8. Боловсруулах үйлдвэрлэлийг хөгжүүлж, экспортыг төрөлжүүлэн, орон нутагт ажлын байр нэмэгдүүлнэ.
Зам, боомт, эрчим хүч, инженерийн дэд бүтцийн хөрөнгө оруулалтыг экспортын гарц нэмэгдүүлэх, импортыг орлох үйлдвэрлэл хөгжүүлэх, бүсийн эдийн засгийн идэвхийг дэмжих төслүүдтэй уялдуулна. 2027 онд авто замын сүлжээг 375 км-ээр нэмэгдүүлж, экспортын орлогыг 20 тэрбум ам.долларт хүргэнэ.
Ноос, ноолуур, арьс ширийг дотооддоо гүн боловсруулах, мах, сүү, хүнсний ногоо болон бусад хүнсний бүтээгдэхүүний тогтвортой нийлүүлэлтийг нэмэгдүүлэхэд хөнгөлөлттэй зээлийн хөтөлбөрийг чиглүүлнэ. Зээлийн хүүгийн татаасыг үйлдвэрлэлийн бодит өсөлт, ажлын байр, экспорт, дотоодын худалдан авалттай уялдуулж, түр хугацааны санхүүгийн дэмжлэгийг тогтвортой нэмүү өртөг бий болгох хэрэгсэл болгоно.
9. Төрийн өмчийн удирдлага, үр ашгийг сайжруулж, эдийн засгийн өгөөжийг нэмэгдүүлнэ.
Төрийн өмчит компаниудын засаглал, санхүүгийн сахилга бат, ил тод байдлыг  сайжруулж, хөрөнгийн ашиглалт, ногдол ашгийн бодлогыг нэгдсэн зарчимд шилжүүлнэ. Төрийн өмчийг төсөвт дарамт үүсгэдэг идэвхгүй хөрөнгө бус, харин иргэдэд урт хугацааны өгөөж хүртээх үндэсний баялаг гэж үзэн мэргэжлийн, олон улсын стандартад нийцсэн удирдлагыг төлөвшүүлнэ.
Стратегийн ач холбогдол бүхий төрийн өмчит компаниудын менежментийн шинэчлэл, хөрөнгийн зах зээлийн оролцоог үе шаттай нэмэгдүүлж, компанийн үнэ цэн, ашигт ажиллагаа, төсөвт төвлөрүүлэх ногдол ашгийг өсгөнө. Үндэсний баялгийн сангаар дамжуулан хуримтлагдсан өгөөжийг орон сууц, хүний хөгжил болон ирээдүй үеийн санхүүгийн баталгаанд чиглүүлэх нөхцөлийг бүрдүүлнэ.
10. Орон сууцны санхүүжилтийн шинэ эх үүсвэр нээж, ипотекийн зээлийг илүү олон өрхөд хүргэнэ.
Ипотекийн зээлийн эх үүсвэрийн тодорхой хэсгийг дотоод, гадаадын урт хугацааны хөрөнгө, үнэт цаасны зах зээл болон хувийн хэвшлийн эх үүсвэрээр бүрдүүлж, ипотекийн бүтээгдэхүүнийг өрхийн орлого, байршил, орон сууцны төрөлтэй уялдуулж төрөлжүүлэн, зээлийн хүсэлт, дараалал, шийдвэрлэлт болон зээлд хамрагдах үйл явцыг ил тод, хяналттай болгож иргэдийн мэдээллийн тэгш хүртээмжийг хангана. 
Засгийн газраас орон сууцны санхүүжилтийн эх үүсвэрийг нэмэгдүүлэх тусгайлсан хөтөлбөрийг Монголбанк болон хувийн хэвшлийн санхүүгийн байгууллагуудтай хамтран хэрэгжүүлнэ.  2013 оноос хойш санхүүгийн байгууллагуудын олон улсын зах зээлээс татан төвлөрүүлсэн 500.0 сая хүртэлх ам.долларын эх үүсвэрийг своп хэлцлээр төгрөгт хөрвүүлэн ипотекийн зээлийн эх үүсвэрийг нэмэгдүүлэх зэргээр 16 мянган иргэнийг орон сууцтай болох боломжоор хангана.  
11.   Орон нутгийн эрх мэдэл, санхүүгийн чадавхыг нэмэгдүүлж, шийдвэрийг иргэдэд ойртуулна.
Орон нутгийн хөгжлийн сангийн хөрөнгийн 50 хувийг иргэдийн саналаар эрэмбэлсэн төсөл, арга хэмжээнд зарцуулж, үлдэх 50 хувийг орон нутгийн өмчийн их засвар, орон нутгийн тусгай хамгаалалттай бүс, ногоон эрчим хүч чиглэлийн төсөл, арга хэмжээг санхүүжүүлэх замаар орон нутгийн засаг захиргааны удирдлага төсвөө бие даан, хэрэгцээ шаардлагадаа нийцүүлэн зарцуулах боломжийг нэмэгдүүлнэ.  
Агаарын бохирдлын төлбөрийн орлогыг 2027 оноос орон нутгийн төсөвт төвлөрүүлж, хүрээлэн буй орчны бохирдлыг бууруулахад зарцуулна.  
12. Аж ахуйн нэгжүүдийн татварын ачааллыг бууруулж, үйл ажиллагааг нь өргөжүүлэхэд дэмжлэг үзүүлнэ.
Бизнесийн өсөлтийг дэмжиж, татварын ачааллыг бууруулах зорилтын хүрээнд аж ахуйн нэгжийн үйл ажиллагааны цар хүрээ, орлогын түвшинд нийцсэн татварын зохицуулалтыг хэрэгжүүлнэ. Том, дунд аж ахуйн нэгжийн татвар ногдох ашиг 6.0 тэрбум төгрөг хүртэл бол 10 хувь, 6.0–10.0 тэрбум төгрөг бол 15 хувь, 10.0 тэрбум төгрөгөөс дээш бол 25 хувийн татвар ногдуулна. Ингэснээр татвар ногдох ашиг 6.0 тэрбум төгрөгийн босгыг давмагц татварын хувь огцом өсдөг зохицуулалтыг өөрчилж, татварын ачааллыг илүү зохистой түвшинд хүргэнэ.
Жижиг, бичил аж ахуйн нэгжид нэг хувийн татвар ногдуулах борлуулалтын орлогын босгыг 1.5 тэрбум төгрөгөөс 2.5 тэрбум төгрөг болгон нэмэгдүүлж, 180 мянга орчим аж ахуйн нэгжийг хамруулна. Аж ахуйн нэгжийн орлогын албан татварын тухай хуульд оруулах  нэмэлт, өөрчлөлтийн үр дүнд бизнес эрхлэгчдийн татварын ачаалал нийт 246.0 тэрбум төгрөгөөр буурч, үйл ажиллагаа, хөрөнгө оруулалт, ажлын байраа нэмэгдүүлэх боломж нь өргөжнө.
Ногоон хөрөнгө оруулалтыг дэмжих хүрээнд сэргээгдэх эрчим хүчний тоног төхөөрөмж, нарны хавтан, цахилгаан хураагуур, цэнэглэгч станц, мөн 0–3 жилийн насжилттай цахилгаан тээврийн хэрэгсэл, машин механизмын импортын гаалийн болон онцгой албан татварыг гурван жилийн хугацаанд тэглэнэ. Цахилгаан автомашины цэнэглэгч станц байгуулсан болон санхүүгийн дэмжлэг үзүүлсэн аж ахуйн нэгжид татвар ногдох орлогын нэг хувь хүртэлх хэмжээгээр хөнгөлөлт үзүүлж, хувийн хэвшлийн ногоон шилжилтийг дэмжинэ.
13. Дундаж давхаргыг дэмжсэн хөнгөлөлттэй зээлийн санхүүжилтийн хөтөлбөрийг эхлүүлнэ.
Төрийн банкны 2026 оны үйл ажиллагааны цэвэр ашгаас хуваарилах 100.0 орчим тэрбум төгрөгийн ногдол ашгийг банкны өөрийн хөрөнгийг нэмэгдүүлэхэд зориулж санхүүжүүлэх ба ингэснээр олон улсын зах зээлээс 300.0 сая ам.доллар буюу 1.1 их наяд орчим төгрөгийн шинэ эх үүсвэр татах боломжийг бүрдүүлнэ.   Шинээр татсан эх үүсвэрийг эдийн засагт нэмүү өртөг бий болгож, шинээр ажлын байр бий болгох бодлогын арга хэмжээг санхүүжүүлэхэд чиглүүлж, улмаар дундаж давхаргыг дэмжсэн бизнесийн хөнгөлөлттэй зээлийн хөтөлбөрийн санхүүжилтэд зарцуулна. Энэ хүрээнд 2027 оны төсвийн жилд 6.0 мянга гаруй бизнес эрхлэгч иргэн, аж ахуйн нэгжийн эргэлтийн хөрөнгө болон хөрөнгө оруулалтын чадавхыг дэмжих зорилгоор жилийн 10 хувийн хүүтэй хөнгөлөлттэй зээлийн хөтөлбөрийг Төрийн банкаар дамжуулан хэрэгжүүлнэ.
14. Цөлжилттэй тэмцэх, уур амьсгалын өөрчлөлтөд дасан зохицох чадварыг нэмэгдүүлнэ 
COP17 Талуудын бага хурлаар дэвшүүлсэн газрын доройтлыг бууруулах, гангийн тэсвэржилтийг нэмэгдүүлэх зорилтыг 2027 оноос бодит төсөл, арга хэмжээгээр үе шаттай хэрэгжүүлнэ.  Энэ хүрээнд усны нөөц, ашиглалтын даацын судалгааг эрчимжүүлж, байгалийн нөөцийн хамтын менежмент болон тусгай хамгаалалттай газар нутгийн менежментийн үр нөлөөг сайжруулан, бэлчээр, ус, экосистемийг хамгаалах, нөхөн сэргээх арга хэмжээг өргөжүүлнэ. Цөлжилт, ган, газрын доройтлыг бууруулах арга хэмжээнд төсөв, байгалийн нөөц ашигласны төлбөр болон олон улсын төсөл хөтөлбөрийн санхүүжилтийн эх үүсвэрийг уялдуулж, гүйцэтгэл-үр дүнд суурилсан тогтвортой санхүүжилтийн механизмыг үе шаттай туршин нэвтрүүлэх ажлыг эхлүүлнэ.

	                 Эх сурвалж: ОУВС-ийн төлөв байдлын тайлан (2026 оны 07 сар)



Дэлхийн эдийн засгийн өсөлт 2027 онд бага зэрэг сэргэх төлөвтэй байгаа ч урт хугацааны дунджаас доогуур түвшинд хадгалагдахаар байна. Олон Улсын Валютын Сан (ОУВС) дэлхийн эдийн засгийн өсөлтийг 2026 онд 3.0 хувь, 2027 онд 3.4 хувь, Дэлхийн банк харгалзан 2.5 хувь, 2.8 хувь байхаар төсөөлж байна. Өсөлт ийнхүү сэргэхэд инфляцын дарамт аажмаар буурч, санхүүгийн нөхцөл зөөлрөх хүлээлт голлон нөлөөлөхөөр байгаа хэдий ч геополитик, худалдааны бодлогын тодорхой бус байдал өндөр хэвээр байна. Тухайлбал, геополитикийн мөргөлдөөн дахин хурцдах, эрчим хүчний нийлүүлэлт тасалдах, инфляц өндөр түвшинд хадгалагдах, санхүүгийн зах зээлд огцом өөрчлөлт гарах нь дэлхийн эдийн засгийн өсөлтийг сааруулах гол эрсдэл болж байна.
Дэлхийн бүс нутгуудад эдийн засгийн төлөв байдал харилцан адилгүй байна. Зүүн Ази, Номхон далайн бүсэд хиймэл оюун ухаан, өндөр технологийн бүтээгдэхүүний тоног төхөөрөмжийн эрэлт нэмэгдэх төлөвтэй байгаа нь үйлдвэрлэл, экспортын өсөлтийг дэмжихээр байна. Харин Өмнөд Азийн бүс нутагт дотоодын эрэлтийн тогтвортой өсөлтөөс үүдэн эдийн засгийн өсөлт өндөр хэвээр хадгалагдахаар байна. Харин Европ, Төв Ази, Африк, Латин Америк, Карибын тэнгисийн орнуудад улсын өрийн өндөр түвшин, инфляцын дарамт, геополитик болон худалдааны бодлогын тодорхой бус байдал өсөлтийг хязгаарлахаар байна.
Дэлхийн улс орнуудад макро эдийн засгийн тогтвортой байдлыг бэхжүүлэх бодлогын орон зайг хамгаалах шаардлага тулгарч байна. Энэ хүрээнд инфляцын дарамтыг бууруулахын зэрэгцээ төсвийн сахилга батыг хангаж, төсвийн алдагдал болон улсын өрийн дарамтыг бууруулах, эрчим хүчний хангамжийн найдвартай байдлыг нэмэгдүүлэх, худалдаа болон үйлдвэрлэлийн нийлүүлэлтийн сүлжээний эмзэг байдлыг бууруулахад чиглэсэн бодлогын арга хэмжээг үргэлжлүүлэх шаардлагатай байна. Ингэснээр гадаад орчны шокийн эдийн засагт үзүүлэх нөлөөг бууруулж, цаашдын эдийн засгийн өсөлтийн суурийг бэхжүүлэхэд чухал ач холбогдолтой.
Бүгд Найрамдах Хятад Ард Улс (БНХАУ)-ын эдийн засгийн өсөлт 2027 онд 4 орчим хувьд хадгалагдах төлөвтэй байна. БНХАУ-ын эдийн засгийн өсөлт 2026 оны II дугаар улиралд 4.3 хувьд хүрч удааширлаа. Үүнд дотоод эрэлт  суларснаас үүдэн жижиглэнгийн худалдааны өсөлт 1.3 хувьд хүрч саарсан болон үл хөдлөх хөрөнгийн хөрөнгө оруулалт 18.0 хувиар буурсан нь голлон нөлөөлсөн бол нөгөө талаас гадаад эрэлт, өндөр технологийн бүтээгдэхүүн, тоног төхөөрөмжийн экспорт нэмэгдсэн нь өсөлтийг дэмжсэн байна. Түүнчлэн “Бүс ба зам” санаачилгын түнш орнуудтай хийсэн худалдаа 14.8 хувиар нэмэгдэж, гадаад худалдааны бараа эргэлт өссөн байна. 
Олон улсын байгууллагууд БНХАУ-ын эдийн засгийг 2027 онд 4.1–4.5 хувиар өсөхөөр төсөөлж байна. Тухайлбал, ОУВС эдийн засгийн өсөлтийг 4.1 хувь, Дэлхийн банк болон ЭЗХАХБ 4.3 хувь, Азийн хөгжлийн банк 4.5 хувь байхаар төсөөлсөн бөгөөд олон улсын байгууллагуудын төсөөлөл дунджаар 4.3 орчим хувьтай байна. Энэ нь тус улсын дунд хугацааны зорилтот түвшнээс доогуур үзүүлэлт бөгөөд дотоод эрэлт сул, үл хөдлөх хөрөнгийн салбарын удаашрал үргэлжилж, гадаад орчны тодорхой бус байдал хадгалагдахтай холбоотой байна.
БНХАУ-ын 15 дугаар таван жилийн төлөвлөгөөнд /2026–2030/ өрхийн хэрэглээний өсөлтийг нэмэгдүүлэх замаар дотоодын эрэлтийг дэмжих, шинжлэх ухаан, технологийн бие даасан байдлыг бэхжүүлэх, үйлдвэрлэлийн бүтцийг шинэчлэх болон ногоон шилжилтийг эрчимжүүлэхийг тэргүүлэх чиглэлээр тодорхойлжээ. Энэ хүрээнд өрхийн орлого, нийгмийн хамгааллыг нэмэгдүүлэх бодлогын зэрэгцээ дэд бүтэц, хиймэл оюун ухаан, өндөр технологи, ногоон эрчим хүч болон дэвшилтэт боловсруулах үйлдвэрлэлийн хөрөнгө оруулалт нь эдийн засгийн өсөлтийг голлон дэмжихээр байна. Гэвч өсөлтийн бүтцийг хөрөнгө оруулалт, экспортод түшиглэсэн загвараас дотоодын хэрэглээнд тулгуурласан загварт шилжүүлэх үйл явц аажмаар үргэлжлэх төлөвтэй байна.
Харин үл хөдлөх хөрөнгийн салбарын уналт, өрхийн хэрэглээний сул байдал, орон нутгийн өрийн дарамт болон үйлдвэрлэлийн зарим салбарын илүүдэл хүчин чадал эдийн засгийн идэвхжилийг хязгаарлаж болзошгүй. Үүний зэрэгцээ дэлхийн эдийн засаг удааширч, эрэлт сулрах, худалдааны хамгаалалтын арга хэмжээ нэмэгдэх, геополитик болон эрчим хүчний зах зээлийн тодорхой бус байдал зэрэг нь гадаад орчны гол эрсдэл хэвээр байна. Иймд 2027 оны эдийн засгийн төлөв нь дотоод эрэлтийн сэргэлт, үл хөдлөх хөрөнгийн салбарын тогтворжилт болон бодлогын дэмжлэгийн үр нөлөөнөөс голлон хамаарахаар байна.
2.2. [bookmark: _Toc239087989][bookmark: _Toc239088533]Түүхий эдийн зах зээлийн хандлага

Зэс: Лондоны металлын бирж дээрх цэвэр зэсийн дундаж үнэ 2025 онд 9,947 ам.доллар/тонн болж, өмнөх оноос 8.8 хувиар өссөн байна. Харин 2026 оны эхний 7 сарын байдлаар цэвэр зэсийн дундаж үнэ 13,200 ам.доллар/тонн болж, өмнөх оноос 38.5 хувиар өссөн байна. Индонези, Чили улсад байрлах зэсийн томоохон уурхайнуудын үйл ажиллагаа ослын улмаас доголдож, зэсийн нийлүүлэлт буурснаар оны эхэнд дэлхийн зах зээл дэх зэсийн үнэ өсөхөд голлон нөлөөлөв. Дунд хугацаанд цахилгаан эрчим хүч болон технологид суурилсан салбаруудын өсөлтөөс шалтгаалан зэсийн эрэлт нэмэгдэж, үнэ өсөх хүлээлттэй байна. Олон улсын шинжээчдийн таамаглалаар зэсийн дундаж үнэ 2026-2027 онд 12,700 ам.долларт хүрэхээр байна.

	Эх сурвалж: Блүүмберг терминал


Алт: Лондоны металлын бирж дэх алтны дундаж үнэ 2025 онд 3,446 ам.доллар/унц болж, өмнөх оноос 44.3 хувиар өссөн байна. Харин 2026 оны эхний 7 сарын байдлаар 4,576 ам.доллар/унц болж, өмнөх оноос 48.3 хувиар өссөн байна. Геополитикийн зөрчил нэмэгдэж, олон улсын хурцадмал байдал өндөр хэвээр байгаа энэ үед дэлхийн төв банкнуудын алтны худалдан авалт нэмэгдсэн нь алтны үнэ өсөхөд нөлөөллөө. Дэлхийн тодорхой бус байдал үргэлжилж  байгаатай холбоотойгоор алтны үнэ тогтвортой байх төлөвтэй байна. Олон улсын шинжээчдийн таамаглалаар алтны дундаж үнэ унц тутамд 2026 онд 4,500 ам.доллар, 2027 онд 4,200 ам.долларт хүрэхээр байна. 
	Төмрийн хүдэр: Төмрийн хүдрийн (62 хувийн агууламжтай) үнэ 2025 онд 102 ам.доллар/тонн болж, өмнөх оноос 7.5 хувиар буурсан байна. Харин 2026 оны эхний 7 сарын байдлаар 105 ам.доллар/тонн болж, өмнөх оноос 5.9 хувиар өссөн байна. Австрали улсад их хэмжээний бороо орсноос шалтгаалан төмрийн хүдрийн нийлүүлэлт тасалдаж, үнэ өсөв. БНХАУ-ын үл хөдлөх хөрөнгийн салбар богино хугацаанд сэргэх төлөвгүй байгаагаас гадна Австрали, Бразил зэрэг улсуудын олборлолт тогтвортой өсөхөөр байгаа тул төмрийн хүдрийн үнэ буурах төлөвтэй байна. Олон улсын шинжээчдийн таамаглалаар төмрийн хүдрийн дундаж үнэ 2026 онд 100 ам.доллар, 2027 онд 85 ам.долларт хүрэхээр байна.

Коксжих нүүрс: Сингапурын бирж дэх Австралийн сайн чанарын коксжих нүүрсний дундаж үнэ 2025 онд 189 ам.доллар/тонн болж, өмнөх оноос 22.4 хувиар буурсан байна. Харин 2026 оны эхний 7 сарын байдлаар 234 ам.доллар/тонн болж, өмнөх оноос 27.3 хувиар өслөө. Австрали улсад их хэмжээний бороо орсноос шалтгаалан уурхай, тээвэр логистикийн үйл ажиллагаа доголдож, мөн уурхайн засвар үйлчилгээний саатлууд давхацсанаар нийлүүлэлт богино хугацаанд хумигдаж, үнэ өслөө. Олон улсын шинжээчдийн таамаглалаар коксжих нүүрсний дундаж үнэ 2026 онд 210 ам.доллар, 2027 онд 215 ам.долларт хүрэхээр байна.
Монгол Улсын нүүрсний экспортын хилийн дундаж үнэ 2025 онд тонн тутамд 64 ам.доллар байсан бол 2026 оны эхний 7 сарын байдлаар 68 ам.долларт хүрсэн байна. Хилийн дундаж үнийг 2026 оны хүлээгдэж буй гүйцэтгэлээр тонн тутамд 70 ам.доллар, 2027 онд 68 ам.доллар байхаар төсөөлөв. БНХАУ-ын зах зээлд коксжих нүүрсний нийлүүлэлт хумигдаж, үнэ өсөх хандлага ажиглагдаж байгаа боловч гангийн эрэлт болон эдийн засгийн идэвхжилийн цаашдын төлөв тодорхой бус хэвээр байна.

	Эх сурвалж: Блүүмберг терминал


Газрын тос: Брент төрлийн газрын тосны дундаж үнэ 2025 онд 66 ам.доллар/баррель болж, өмнөх оны эцсээс 10.2 хувиар буурсан байна. Харин 2026 оны эхний 7 сарын байдлаар 80 ам.доллар/баррель болж, өмнөх оны эцсээс 18.4 хувиар өслөө. Ойрх дорнодын зөрчлөөс шалтгаалан Ормузын хоолойн тээвэрлэлт багассантай холбоотойгоор дэлхийн газрын тосны нийлүүлэлт буурсан нь үнэ өсөхөд голлон нөлөөллөө. Геополитикийн тодорхой бус байдал нэмэгдэж, нийлүүлэлт тасалдах эрсдэл нэмэгдсэнтэй холбоотойгоор 2026 онд газрын тосны үнэ өсөх төлөвтэй байна. Олон улсын шинжээчдийн таамаглалаар Брент төрлийн газрын тосны дундаж үнэ 2026 онд 80 ам.доллар, 2027 онд 70 ам.долларт хүрэхээр байна.

Дотоодын нийт бүтээгдэхүүн: Нэрлэсэн дотоодын нийт бүтээгдэхүүн (ДНБ) 2026 оны эхний хагаст 52.5 их наяд төгрөгт хүрч, өмнөх оны мөн үеэс 30.4 хувиар, 2015 оны зэрэгцүүлэх үнээр тооцсон бодит ДНБ 16.4 их наяд төгрөг болж, өмнөх оны мөн үеэс 7.7 хувиар тус тус өслөө.

		Салбар
	2022
	2023
	2024
	2025
	2026.II

	ДНБ
	5.0
	7.4
	5.1
	5.6
	7.7

	ХАА
	1.7
	-1.3
	-3.6
	3.6
	11.3

	Үйлдвэрлэл
	-1.2
	3.2
	1.6
	1.2
	18.6

	Уул уурхай
	-2.1
	2.6
	1.4
	0.1
	31.5

	Боловсруулах
	0.5
	0.4
	-0.3
	0.3
	1.2

	Цахилгаан, ус
	0.1
	0.1
	0.1
	0.3
	7.4

	Барилга
	0.2
	0.1
	0.4
	0.4
	7.9

	Үйлчилгээ
	3.2
	4.7
	5.4
	0.7
	-9.6

	Худалдаа
	1.1
	0.8
	1.4
	-0.7
	-0.2

	Тээвэр
	0.4
	1.8
	1.0
	-0.6
	21.5

	Бусад
	1.7
	2.1
	2.5
	1.4
	-19.1

	Цэвэр татвар
	1.4
	0.8
	1.8
	0.2
	40.5

Уул уурхай, тээврийн салбарын өсөлт эрчимжиж, барилга, эрчим хүчний салбар тогтвортой өссөн, хөдөө аж ахуйн салбарын өсөлт нь өндөр суурийн нөлөөгөөр саарсан ч, эерэг өсөлтөө хадгалснаар эдийн засгийн өсөлтийг голлон дэмжив. Харин худалдааны салбар агшсанаар эдийн засгийн өсөлтийг сааруулж байна.
Нүүрс олборлолт эхний хагас жилд 61 сая тоннд хүрч 48.7 хувиар, зэсийн баяжмал олборлолт 1.2 сая тоннд хүрч 20 хувиар, төмрийн хүдэр олборлолт 4.1 сая тоннд хүрч 21.7 хувиар тус тус өссөнөөр уул уурхайн салбарын үйлдвэрлэлийг голлон тэтгэлээ. Харин алтны олборлолт 4.5 тоннд хүрч өнгөрсөн оны мөн үеийн түвшинд, газрын тос олборлолт 7.3 хувиар буурснаар салбарын өсөлтийг саарууллаа. 
Уул уурхайн салбарын идэвхжилийг даган тээврийн салбар оны эхний хагас жилийн байдлаар 21.5 хувиар өслөө. Өсөлтийг төмөр замаар тээсэн ачаа 47.2 хувиар, авто замаар тээсэн ачаа 53 хувиар тус тус нэмэгдсэн нь голлон тэтгэв. 
Хөдөө аж ахуйн салбарын хувьд өвөлжилт харьцангуй хэвийн байсан ч хаврын саруудад зарим нутгаар цас, шороон шуургатай хүйтэн байсан нөлөөгөөр бойжсон төлийн тоо толгой 4.2 саяд хүрч (төл бойжилт 98.8 хувь) өмнөх оны мөн үеэс 426 мянган толгой малаар буурсан байна. Түүнчлэн өмнө нь бүртгэгдэж байгаагүй хэв шинжийн шүлхий өвчин тархаж, малын халдварт өвчний тархалт нэмэгдсэн нөлөөгөөр том малын зүй бус хорогдол 178 мянган толгойд хүрч өмнөх оны мөн үеэс 94 мянган толгой малаар өссөн байна. Ингэснээр хөдөө аж ахуйн салбарын 90 орчим хувийг бүрдүүлдэг мал аж ахуйн салбарын үйлдвэрлэлийн өсөлтийн хурд саарав. Газар тариалангийн хувьд эхний 6 сарын байдлаар тариалсан талбайн хэмжээ 575.5 мянга га-д хүрч өмнөх оны мөн үеэс 21.8 мянган га-аар буюу 3.9 хувиар өссөн байна. 
Мал аж ахуйн салбарын өсөлт саарч, өмнөх жилийн гангийн нөлөөгөөр хүнсний ногоо, улаан буудайн ургац буурснаар хүнсний боловсруулах үйлдвэрлэл буурсан ч химийн бодис, химийн бодисоор хийсэн бүтээгдэхүүн болон төмөрлөг бус эрдэс бодисоор хийсэн эдлэлийн үйлдвэрлэл өссөнөөр боловсруулах үйлдвэрлэлийн салбарын үйлдвэрлэл өмнөх оны мөн үеэс 1.2 хувиар өссөн байна.  
Барилгын салбарын өсөлтийг орон сууцны барилга байгууламжийн ажлууд, Багахангай-Хөшгийн хөндий чиглэлийн төмөр замын бүтээн байгуулалтын ажил дуусаж цаашид Эмээлт чиглэл рүү холбох гүүр далан зэрэг дэд бүтцийн ажлууд болон төмөр замын бүтээн байгуулалт, аймаг, нийслэлийн авто зам, гүүрэн байгууламжийн төслүүд үргэлжлүүлэн тэтгэснээр 2026 оны эхний хагаст 7.9 хувиар өслөө.  
Эрчим хүчний салбарын өсөлт тогтвортой хадгалагдан 7.4 хувиар өсөж, нийт эдийн засгийн өсөлтийн 0.2 нэгж хувийг бүрдүүлэв. Цахилгаан эрчим хүч үйлдвэрлэл 4.7 тэрбум кВт цагт хүрч, өмнөх оны мөн үеэс 8.0 хувиар, дулааны эрчим хүч үйлдвэрлэл 9.8 сая гкалд хүрч, 3.7 хувиар нэмэгдсэнээр эрчим хүчний үйлдвэрлэлийн өсөлт тогтвортой хадгалагдлаа. 
Эрэлтийн талаас буюу эцсийн ашиглалтын аргачлалаар тооцсон дотоодын нийт бүтээгдэхүүний өсөлт 2026 оны эхний хагас жилд 7.8 хувиар өсөж, өсөлтийн эрчим хадгалагдлаа. Эдийн засгийн өсөлтийг  гадаад эрэлт голлон дэмжсэн бол дотоод идэвх үргэлжлэн суларч, өсөлтийг хязгаарлав.
Гадаад эрэлт: БНХАУ-ын дотоодын нүүрсний үйлдвэрлэл буурсантай холбоотойгоор коксжих нүүрсний импортыг эрчимтэй нэмэгдүүлж, Монгол Улсын нүүрсний экспортын биет хэмжээ 2026 оны эхний хагас жилийн байдлаар 59.2 сая тоннд хүрч, сүүлийн 3 жилийн эхний хагасын дунджаас 23.2 сая тонноор давсан байна. Бараа, үйлчилгээний экспортын өсөлтийн голлох нөлөөгөөр цэвэр экспорт 26.9 хувиар сайжран, нийт өсөлтийг голлон буюу 13.0 нэгж хувиар дэмжлээ. 
Дотоод эрэлт: Нийт хэрэглээ буюу эцсийн хэрэглээний өсөлт 2026 оны эхний хагас жилд 1.3 хувиар өсөж, өсөлтийн хурд алгуур буурч байгаагаас гадна хөрөнгийн хуримтлал огцом агшсанаар эдийн засгийн дотоод идэвх суларлаа. 
Нийт хөрөнгийн хуримтлал 2026 оны эхний хагас жилд 14.5 хувиар буурч, нийт өсөлтийг 6.5 хувиар хязгаарлав. Хөрөнгийн хуримтлалыг бүтцийн хувьд үндсэн болон эргэлтийн хөрөнгийн гэж ангилдаг. Үндсэн хөрөнгийн хуримтлал талаас орон сууцны барилга байгууламж, биологийн өсөж үрждэг хөрөнгийн өсөлт сайн байгаа хэдий ч машин, тоног төхөөрөмжийн хуримтлал 25.5 хувиар буурснаар үндсэн хөрөнгө 2026 оны эхний хагас жилд 11.0 хувиар агшиж, нийт өсөлтийг 4.3 нэгж хувиар хязгаарлав. Түүнчлэн өмнөх оны турш буураад байсан эргэлтийн хөрөнгө буюу бараа, материал, дусаагүй үйлдвэрлэлийн нөөц тайлант улиралд үргэлжлэн буурч, өмнөх оны мөн үеэс 38.6 хувиар агшиж, нийт өсөлтийг 2.2 хувиар хязгаарлав. Үүнд нүүрсний үнийн бууралттай холбоотой овоолгын үнэлгээ буурсан, худалдаа, үйлчилгээний үйл ажиллагаа удааширч татан авалт багассан зэрэг нь голлон нөлөөллөө.
Нийт хэрэглээ буюу эцсийн хэрэглээ нь өрхийн болон төрийн хэрэглээнээс бүрддэг. Өрхийн хэрэглээ алгуур саарч, эцсийн хэрэглээг төрийн хэрэглээ голлон дэмжив. Төрийн байгууллагын хэрэглээ 2025 онд суурийн өндөр нөлөөгөөр агшаад байсан бол 2026 оны эхний хагас жилд өмнөх оны мөн үеэс 4.2 хувиар тэлж, нийт өсөлтийг 0.9 нэгж хувиар дэмжлээ. Өрхийн хэрэглээний төлөвийг тодорхойлогч өрхийн бодит орлого 2026 оны эхний улиралд 6.0 хувиар өсөж байсан бол 2 дугаар улирлын байдлаар 4.9 хувиар буурч, огцом агшлаа. Засгийн газраас 2026 оны 01 дүгээр сарын 01-ний өдрөөс эхлэн өрхийн орлогыг дэмжих чиглэлд арга хэмжээ авч хэрэгжүүлсэн хэдий ч инфляцын түвшин 2026 оны 04 дүгээр сараас эхлэн Төв банкны зорилтот хязгаарыг давснаар өрхийн бодит орлогын өсөлтийг хязгаарлав. Тодруулбал, Засгийн газраас ерөнхий боловсролын сургууль, сургуулийн өмнөх боловсролын байгууллагын багш, ажилчид, эмч нарын үндсэн цалин, нийгмийн даатгалын сангаас олгох бүрэн тэтгэвэр, цэргийн тэтгэвэр, хувь тэнцүүлэн тогтоосон тэтгэврийн доод хэмжээг 2026 оны 01 дүгээр сарын 01-ээс эхлэн тус тус нэмэгдүүлснээр өрхийн бодит орлогын өсөлт эрчимжиж, 2026 оны 01 дүгээр улиралд 6.0 хувьд хүрсэн. Харин инфляцын түвшин 2026 оны 04 дүгээр сараас огцом өсөж 10 хувьд хүрснээр өрхийн бодит орлого 2026 оны 2 дугаар улиралд 4.9 хувиар буурлаа. Үүнд өрхийн цалин хөлсний орлогын өсөлт 2.0 хувь болж өсөлтийн эрчим саарсны зэрэгцээ тэтгэвэр тэтгэмжийн орлого 0.4 хувь, өрхийн үйлдвэрлэл, үйлчилгээний орлого 33.5 хувиар тус тус буурсан байна.

	Эх сурвалж: Үндэсний статистикийн хороо


 Инфляц: Инфляц 2026 оны 07 дугаар сард 13 хувь болж, өмнөх оны мөн үеэс 4.9 нэгж хувиар өслөө. Инфляц өмнөх оны мөн үеэс өсөхөд хүнсний бараа болон түлшний үнийн өсөлт голлон нөлөөлжээ. Импортын барааны үнэ 2026 оны 07 дугаар сард өмнөх оны мөн үеэс 7.5 хувиар өсөж, нийт инфляцын 3.5 нэгж хувь буюу 26.6 хувийг бүрдүүлсэн байна. Импортын барааны үнийн өсөлтийн дийлэнхийг хүнсний бус бараа бүрдүүлж байна.
Дотоодын бараа, үйлчилгээний үнэ өмнөх оны мөн үеэс 17.7 хувиар өсөж, нийт инфляцын 9.6 нэгж хувь буюу 73.4 хувийг бүрдүүллээ. Хүнсний барааны үнэ 2026 оны 7 дугаар сард 25.5 хувиар өссөн нь нийт инфляцын 7.0 нэгж хувийг бүрдүүлэв. Үүний 6.5 нэгж хувийг дотоодын хүнсний бүтээгдэхүүн бүрдүүллээ. Хүнсний үнийн өсөлтийн дийлэнх буюу 90 орчим хувийг талх, нарийн боов, хүнсний ногоо, мах, махан бүтээгдэхүүний үнийн өсөлт тайлбарлаж байна. 
Хүнсний бус бараа, үйлчилгээний үнэ өмнөх оны мөн үеэс 8.3 хувиар өсөж, нийт инфляцын 6.0 нэгж хувийг эзэлж байна. Үүнд хувцас, бөс бараа, гутлын бүлгийн үнэ өмнөх оны мөн үеэс 7.2 хувиар, тээврийн бүлгийн үнэ 10.0 хувиар тус тус өссөн болон боловсролын үйлчилгээний үнийн нөлөө голлон нөлөөлөв. 
Хүнс, шатахуун, хатуу түлш, болон эрчим хүчний нөлөөг хасаж тооцсон эрэлтийн гаралтай (суурь) инфляц 2026 оны 07 дугаар сард 7.6 хувь гарч, өмнөх оны мөн үеэс 0.7 нэгж хувиар саарсан хэдий ч сүүлийн 5 сар дараалан өсөж байна. Эрэлтийн инфляц идэвхжихэд түлшний үнийн өсөлт нөлөөллөө. Эрэлтийн шалтгаантай инфляц нийт инфляцын 35.4 орчим хувийг тайлбарлаж байна. Нийлүүлэлтийн гаралтай инфляц 2026 оны 7 дугаар сард 21.6 хувьд хүрч, өмнөх оны мөн үеэс 13.8 нэгж хувиар эрчимжив. Үүнд хүнсний ногоо болон махны үнэ өссөн нь нөлөөллөө.   
Мөнгөний нийлүүлэлт: Мөнгөний нийлүүлэлт 2026 оны 2 дугаар улирлын байдлаар 53.1 их наяд төгрөгт хүрлээ. Мөнгөний нийлүүлэлтийн өсөлт 2026 оны 2 дугаар улирлын эцэст 25.8 хувьд хүрч, өсөлтийн хурд өмнөх оны мөн үеэс 21.6 нэгж хувиар өслөө. 

	Эх сурвалж:  Монголбанк
	Эх сурвалж:  Монголбанк, ЭЗХЯ тооцоолол

	Тэмдэглэл: ЗГЦЗ- Засгийн газрын цэвэр зээл, ГЦА-Гадаад цэвэр актив                                         


Мөнгөний нийлүүлэлтийн өсөлтөд эх үүсвэр (пассив) талаас төгрөг ба гадаад валютын харилцах нийлбэр дүнгээр өмнөх оны мөн үеэс 41.9 хувиар, төгрөгийн хадгаламж 25.0 хувиар тус тус өссөн бол гадаад валютын хадгаламж 6.1 хувиар буурч өсөлтийг саарууллаа. Харин мөнгөний нийлүүлэлтийг байршуулалт (актив) талаас авч үзвэл, гадаад цэвэр актив жилийн өсөлтийн 15.5 нэгж хувийг, дотоод цэвэр активын хүрээнд дотоодод олгосон зээл 18.0 нэгж хувийг тус тус бүрдүүлсэн бол Засгийн газрын цэвэр зээл өсөлтийг 4.5 нэгж хувиар бууруулах нөлөө үзүүлсэн байна. Экспорт сайжирч, орлого сайн байгаагаас шалтгаалж гадаад цэвэр активын өсөлт өндөр байна. Дотоод зээлийн хувьд банкны салбарын зээлийн үлдэгдэл 6 дугаар сард 49.0 их наяд төгрөгт хүрч, жилийн өсөлт 15.9 хувь болж саарав. Нийт зээлийн үлдэгдлийн 73 хувь буюу 35.5 их наяд төгрөгийг бизнесийн зээл, 27 хувь буюу 13.4 их наяд төгрөгийг хэрэглээний зээл бүрдүүлж байна. Бизнесийн зээлийн үлдэгдлийн өсөлт 2026 оны 2 дугаар улиралд 19.2 хувь болж, өсөлтийн хурд өмнөх оны мөн үеэс 11.1 нэгж хувиар саарсан байна. Хэрэглээний зээлийн үлдэгдлийн өсөлт 2026 оны 2 дугаар улиралд 8.2 хувьд хүрч, өсөлтийн хурд өмнөх оны мөн үеэс 11.5 нэгж хувиар саарав. 
Ажил эрхлэлт, ажилгүйдэл: Ажиллагчдын тоо 2026 оны 2 дугаар улирлын байдлаар өмнөх оны мөн үеэс 22 мянгаар буурч 1 сая 368 мянга болсон байна. Энэхүү бууралтад нийт ажиллагчдын дөрөвний нэгийг бүрдүүлдэг хөдөө аж ахуйн салбарын ажиллагчдын тоо өмнөх оны мөн үеэс 46 мянгаар буюу 12 хувиар, боловсруулах салбарынх 24 мянгаар буюу 20 хувиар тус тус буурсан нь голчлон нөлөөллөө. Харин үйлчилгээний салбар 40 мянган ажиллагчдаар нэмэгдсэний 10 мянгыг санхүү, даатгал, 12 мянгыг боловсролын салбарын ажиллагчид бүрдүүлсэн бол цахилгаан, усны салбарт 8 мянган ажиллагчид нэмэгджээ.



	[bookmark: _Toc174110115][bookmark: _Toc174112846][bookmark: _Toc207382266][bookmark: _Toc239080226][bookmark: _Toc239084114][bookmark: _Toc239088071]Зураг 11. Ажиллагчдын тооны өөрчлөлт, салбараар (мянган хүн)

	Эх сурвалж: Үндэсний статистикийн хороо


Харин ажилгүй иргэдийн тоо өмнөх оны мөн үеэс 13.5 мянган хүнээр буюу 20.5 хувиар өсөж 79 мянгад хүрлээ. Ингэснээр ажилгүйдлийн түвшин 1.0 нэгж хувиар өсөж 5.5 хувьд хүрэв. Улмаар ажиллагчдын тооны бууралт, ажилгүй иргэдийн тооны өсөлтийн үр дүнд ажиллах хүч өмнөх оны мөн үеэс 8.5 мянган хүнээр буюу 0.6 хувиар буурч 1 сая 447 мянга болсон нь ажиллах хүчний оролцооны түвшнийг өмнөх оны мөн үеэс 0.4 нэгж хувиар бууруулж 61.5 хувь болсон байна.
Төлбөрийн тэнцэл: Бараа, үйлчилгээний экспорт өмнөх оны мөн үеэс 61 хувиар буюу 4,330 сая ам.доллароор өссөнөөр төлбөрийн тэнцэл 2026 оны эхний 6 сард 567 сая ам.долларын ашигтай гарлаа. Мөн бараа, үйлчилгээний импорт өмнөх оны мөн үеэс 12 хувиар буюу 928 сая ам.доллароор, шууд хөрөнгө оруулалтын цэвэр орох урсгал 32 хувиар буюу 304 сая ам.доллароор тус тус өссөн байна. Гадаад валютын улсын нөөц 2025 оны 7 дугаар сарын эцсийн байдлаар 7,963 сая ам.доллар байна. 

Эх сурвалж: Гаалийн ерөнхий газар


[bookmark: _Toc174110119][bookmark: _Toc174112850]Гадаад худалдаа: Гадаад худалдааны нийт бараа эргэлт 2026 оны эхний 7 сард 19.4 тэрбум ам.долларт хүрч, худалдааны тэнцэл 5.0 тэрбум ам.долларын ашигтай гарлаа. Экспорт 2026 оны эхний 7 сард 12.2 тэрбум ам.долларт хүрч, өмнөх оны мөн үеэс 57.5 хувиар өслөө. 
Экспортын өсөлтөд нүүрс, зэсийн баяжмал, төмрийн хүдрийн биет хэмжээ нэмэгдсэн, дэлхийн зах зээл дэх зэс, алтны үнэ өссөн зэрэг нь голлон нөлөөллөө. Энэ оны 5 дугаар сард БНХАУ-ын томоохон уурхайд гарсан ослын улмаас тус улсын нүүрсний үйлдвэрлэл 5 орчим хувиар буурсан нь Монгол Улсын нүүрсний экспорт өсөхөд нөлөөлсөн байна. Харин олборлолт нэмэгдсэн, дэлхийн зах зээлд цэвэр зэсийн эрэлт өндөр түвшинд хадгалагдсан зэргээс шалтгаалан зэсийн баяжмалын экспорт 1,529 мянган тоннд хүрч, өмнөх оны мөн үеэс 23.0 хувиар өсжээ. Мөн төмрийн хүдрийн экспорт 5,162 мянган тоннд хүрч, 10.0 хувиар нэмэгдсэн байна. 
Уул уурхайн бус экспортын хувьд 2026 оны эхний 7 сард 11 хувиар өссөн байна. Боловсруулах салбарын өсөлтийн нөлөөгөөр самнасан ноолуурын экспорт өмнөх оны мөн үеэс 94 хувиар өссөн нь голлон нөлөөллөө. 

	                                             Эх сурвалж:  Гаалийн ерөнхий газар


Нийт импорт 2026 оны эхний 7 сарын байдлаар 7.2 тэрбум ам.долларт хүрч, өмнөх оны мөн үеэс 11 хувиар өссөн байна. Хэрэглээний бүтээгдэхүүний импорт өмнөх оны мөн үеэс 2 хувиар буурсан бол аж үйлдвэрийн орцын импорт 41 хувиар, хөрөнгө оруулалтын бүтээгдэхүүний импорт 8 хувиар тус тус өссөн байна. Хэрэглээний бүтээгдэхүүний импортын бууралтад суудлын автомашины импорт голлох нөлөөг үзүүллээ. Нийслэл хотод 10-аас дээш жилийн насжилттай суудлын автомашинд тээврийн хэрэгслийн улсын бүртгэлийн дугаар олгохгүй гэж шийдвэрлэсэнтэй холбоотойгоор суудлын автомашины импорт 2026 оны эхний 7 сард 582 сая ам.долларт хүрч, өмнөх оны мөн үеэс 23 хувь буюу 171 сая ам.доллароор буурсан байна. 
Түүнчлэн дизель түлшний импорт 2026 оны эхний 7 сарын байдлаар 1.1 тэрбум ам.долларт хүрч, өмнөх оны мөн үеэс 48 хувиар өссөн байна. Ойрх Дорнод дахь геополитикийн хурцадмал байдлын нөлөөгөөр дэлхийн зах зээл дээрх газрын тосны үнэ өсөж, импортын 1 тонн дизель түлшний үнэ 7 дугаар сард 1,089 ам.доллар хүрснээр өмнөх оны мөн үеэс 44 хувь өсөөд байна.
2.3.2. [bookmark: _Toc239087995][bookmark: _Toc239088539]Макро эдийн засгийн 2026 оны хүлээгдэж буй гүйцэтгэл 
Эдийн засгийн өсөлтийг 2026 оны эцэст 5.8 хувь байхаар төсөөлж байна. Салбаруудаар авч үзвэл, нүүрс, зэсийн олборлолтын эрчим өндөр хадгалагдаж уул уурхайн салбарын өсөлт нийт эдийн засгийн өсөлтийг голлон тэтгэх төлөвтэй байна. Уул уурхайн салбарын өсөлтийг даган тээвэр нэмэгдсэнээр салбарын өсөлтийг дэмжихээр байна. Барилгын салбарын хувьд орон сууцны барилга, төмөр зам, авто зам, гүүрэн байгууламжийн бүтээн байгуулалтын ажлууд үргэлжилснээр салбарын өсөлт хадгалагдаж, эдийн засгийн өсөлтийг дэмжихээр байна. Харин хаврын саруудад зарим нутгаар цас, шороон шуургатай хүйтэн байсан, намрын саруудад эрт хүйтэрч нойтон цас орох төлөвтэй байгаа нь том малын зүй бус хорогдлыг өмнөх оноос нэмэгдүүлэх эрсдэлтэй байна. Үүний улмаас хөдөө аж ахуйн салбарын өсөлт саарах хандлагатай бөгөөд мал аж ахуйн гаралтай түүхий эдийн нийлүүлэлт буурснаар хүнсний үйлдвэрлэлийн өсөлт саарч, боловсруулах үйлдвэрлэлийн салбарын өсөлт удаашрах төлөвтэй байна. 
Инфляц 2026 онд дунджаар 10.5 хувь орчимд байхаар төсөөлж байна. Тодруулбал, Ойрх Дорнодын мөргөлдөөний улмаас дэлхийн зах зээлд түлш, шатахууны хомсдол үүсэж үнэ өссөн  ба Украин улсаас ОХУ-ын газрын тос боловсруулах үйлдвэрүүд рүү довтолгоо эрчимжсэн нь нийлүүлэлтийг тасалдуулав. Түлш, шатахууны хэрэгцээг импортоор хангадаг манай улсад энэ нь бүх төрлийн шатахууны үнэ өсөх гол шалтгаан болов. Мөн дараалсан зуд, гангийн нөлөөгөөр мал сүргийн тоо толгой хорогдож, махны нийлүүлэлт тасалдсан нь инфляцыг нэмэгдүүлж байна. Түүнчлэн тариалсан талбайн хэмжээ болон хураасан ургац буурснаас үүдэлтэй хүнсний ногоо, ялангуяа төмсний үнийн өсөлт өндөр байна. 
Нийт экспорт 2026 онд 19.0 тэрбум ам.долларт хүрэхээр хүлээгдэж байна. Уул уурхайн гаралтай бүтээгдэхүүний экспорт 17.6 тэрбум ам.долларт, уул уурхайн бус бүтээгдэхүүний экспорт 1.4 тэрбум ам.доллар, тэр дундаа хөдөө аж ахуйн гаралтай бүтээгдэхүүний экспорт 750 сая ам.долларт тус тус хүрэхээр байна. 
Оюу толгойн гүний уурхайн олборлолтын нөлөөгөөр зэсийн баяжмал дахь цэвэр зэс, алтны агуулга нэмэгдэх төлөвтэй байгаагаас гадна дэлхийн зах зээл дэх цэвэр зэсийн үнэ өсөх хандлагатай байна. Үүнтэй холбоотойгоор зэсийн баяжмалын экспорт 2,195 мянган тоннд хүрч, зэсийн баяжмалын экспортын орлого 7.2 тэрбум ам.долларт хүрэхээр байна. Түүнчлэн, өмнөх жилүүдэд хийгдсэн хилийн боомтын хүчин чадал, тээвэр зохион байгуулалтын сайжруулалтын үр дүнд нүүрсний экспорт 100 сая тоннд хүрч нэмэгдэхээр байна. Олборлолт болон тээвэр зохион байгуулалт сайжирсантай холбоотойгоор төмрийн хүдрийн экспорт 9.2 сая тоннд хүрч нэмэгдэхээр байна. 
Харин нийт импорт 2026 онд 12.9 тэрбум ам.долларт хүрэхээр тооцоолж байна. Ойрх Дорнодын нөхцөл байдалтай холбоотойгоор дэлхийн зах зээл дээрх газрын тосны үнэ өссөнөөр нефтийн бүтээгдэхүүний үнэ өсөхөд нөлөөлж байна. ОХУ-ын нефтийн бүтээгдэхүүний үйлдвэрүүдэд саатал үүссэнээр нийлүүлэлт буурч, улмаар нефтийн бүтээгдэхүүний үнэ өсөн хэрэглээ болон аж үйлдвэрийн орц бүтээгдэхүүний импорт нэмэгдэх төлөвтэй байгаа бол томоохон төслүүдийн бүтээн байгуулалтын нөлөөгөөр барилгын материалын импорт өсөхөөр байна.
2.3.3. [bookmark: _Toc145333626][bookmark: _Toc174110133][bookmark: _Toc174112839][bookmark: _Toc237516527][bookmark: _Toc239087996][bookmark: _Toc239088540]Макро эдийн засгийн 2027 оны төсөөлөл
	         Эдийн засгийн өсөлт 2027 онд 5.8 хувь орчимд байна. Уул уурхайн салбарын өсөлт Оюутолгойн зэсийн баяжмал дахь алтны агуулга өмнөх оноос буурах хандлагатай байгаа ч зэсийн баяжмал олборлолт, баяжмал дахь цэвэр зэсийн агуулга нэмэгдэх, нүүрс, төмрийн хүдэр, алтны олборлолтын өсөлтийн нөлөөгөөр 4.1 орчим хувьд байна. Уул уурхайн бус салбаруудын үйлдвэрлэл 2027 онд 6.0 хувь байна. Үүнд уул уурхайн салбарын үйлдвэрлэлийг даган тээврийн салбар өсөх, боомтуудын хил холболтын бүтээн байгуулалт хийгдэх, тээврийн дэд бүтэц сайжирснаар уул уурхайн болон уул уурхайн бус бүтээгдэхүүний ачаа тээвэр нэмэгдэж салбарын өсөлтийг дэмжинэ. Мөн хөдөө аж ахуйн салбарт хэрэгжиж буй хөтөлбөрүүд салбарын өсөлтийг дэмжих хүлээлттэй байгаа ч том малын хорогдол нэмэгдсэнээр салбарын өсөлтийг сааруулахаар байна. Түүнчлэн ирэх онуудад хэрэгжих томоохон төслүүд эдийн засгийн өсөлтийг дунд хугацаанд тогтвортой хадгалах хөшүүрэг болохоор байна. Тухайлбал, Эрдэнэбүрэнгийн УЦС, Газрын тос боловсруулах үйлдвэр, Дулааны III цахилгаан станцын өргөтгөл зэрэг бүтээн байгуулалтын төслүүд барилга, эрчим хүч, боловсруулах салбарын үйлдвэрлэлийг дэмжихээр байна. 
2027 онд инфляц саарч 8 хувь орчимд хүрэх төлөвтэй байна. 2026 онд хүнс, тэр дундаа мах, ногоо болон шатахууны үнийн огцом өсөлт инфляцыг тэлэх гол хүчин зүйл байсан бол ирэх онд дэлхийн зах зээл дэх нийлүүлэлтийн хямрал аажмаар намжиж, суурь нөлөө арилахын хэрээр эрчим нь суларна гэж үзэж байна. Мөн хүнсний бүлгийн инфляц харьцангуй тогтворжино гэж үзэж байна. Мал сүргийн тоо толгойг сэргээхэд хэдэн жил шаардагдах тул махны нийлүүлэлтийн хязгаарлалт 2027 онд ч үргэлжилж улирлын шинжтэй үнийн хэлбэлзэлтэй байх магадлалтай. Харин тариалангийн ургац сайжирснаар төмс, хүнсний ногооны үнийн өсөлт саарах боломжтой. Цаашид геополитикийн хурцадмал байдал, уур амьсгалын өөрчлөлт, тээвэр логистикийн саатал зэрэг эрсдэлүүд хадгалагдаж байгаа бөгөөд эдгээр нь бодитоор хэрэгжвэл инфляц төсөөллөөс дээгүүр гарах эрсдэлтэй. Нөгөө талаас дотоод эрэлтийн өсөлт удаашрах, мөнгөний бодлогын хатуу төлөв үргэлжлэх нь инфляцыг зорилтот түвшин рүү ойртуулах чиглэлд нөлөөлнө.
	Монгол Улсын гадаад худалдааны тэнцэл 2027 онд 6.4 тэрбум ам.долларын ашигтай байх төлөвтэй байна. Монгол Улсын гадаад худалдааны тэнцэл 2027 онд дунджаар 6.4 тэрбум ам.долларын ашигтай байх төлөвтэй байна. Уул уурхайн гаралтай бүтээгдэхүүний экспорт 2027 онд дунджаар 8 орчим хувиар өсөхөөр төсөөлж байна. Тухайлбал, нүүрсний баяжуулах үйлдвэрийн нөлөөгөөр нийт нүүрсэнд эзлэх баяжуулсан коксжих нүүрсний хувь хэмжээ өсөхийн зэрэгцээ нүүрсийг ангилан ялгалгүй, жигд борлуулах бодлогын хүрээнд эрчим хүчний нүүрсний эзлэх хувь мөн нэмэгдэх хандлагатай байна. Түүнчлэн Оюу толгойн зэсийн баяжмал дахь цэвэр зэсийн агуулга нэмэгдэж байгаагаас гадна дэлхийн зах зээл дэх зэсийн үнэ тогтвортой байх нь экспортын орлогыг нэмэгдүүлэхээр байна. Үүнээс гадна төмөр замын суурь дэд бүтцийг сайжруулж, хилийн Гашуунсухайт боомтын хил холболтын ажлыг бүрэн хэрэгжүүлж дууссанаар нүүрс болон төмрийн хүдрийн экспорт тогтвортой нэмэгдэхээр байна. Хөдөө аж ахуй болон боловсруулах салбарын үйлдвэрлэлийн өсөлтийн нөлөөгөөр ноолуур, арьс шир, малын мах зэрэг уул уурхайн бус бүтээгдэхүүний экспорт нэмэгдэхээр байна. Улмаар нийт экспорт 2027 онд 20.3 тэрбум ам.доллар хүрэхээр тооцлоо.

	Ойрх Дорнодод үүсээд буй геополитикийн хурцадмал байдал, түүнээс үүдсэн дизель түлшний үнийн өсөлт, ОХУ-ын нефтийн бүтээгдэхүүний  үйлдвэрүүд дроны халдлагад өртсөнөөр нийлүүлэлт буурч үнэ өсөн 2026 онд импорт 12.9 тэрбум ам.долларт хүрэхээр тооцоолж байна. Эдийн засгийн идэвхжил хадгалагдаж, дайны нөлөө саарч, газрын тос боловсруулах үйлдвэр, Эрдэнэбүрэнгийн УЦС зэрэг томоохон төслүүдийн бүтээн байгуулалтын нөлөөгөөр импорт 2027 онд 13.9 тэрбум ам.доллар хүрнэ гэж төсөөлж байна. Мөн бараа, бүтээгдэхүүнийг импортлохтой холбоотой бүртгэлийг автоматжуулж, боомтуудын хүчин чадлыг өргөжүүлж, нэг боомт дээр төвлөрсөн ачааллыг бууруулснаар импортын барааны эргэлтийн хурд нэмэгдэхээр хүлээгдэж байна. 
2.4. [bookmark: _Toc207377283][bookmark: _Toc207486119][bookmark: _Toc207620159][bookmark: _Toc239087997][bookmark: _Toc239088541]Төсвийн тогтвортой байдлын зөвлөлөөс боловсруулсан макро эдийн засгийн таамаглал
Төсвийн тогтвортой байдлын зөвлөлөөс дунд хугацааны төсвийн хүрээний мэдэгдлийн төслийг боловсруулахад баримтлах макро эдийн засгийн төлөв байдлын таамаглалыг[footnoteRef:2] 2026 оны 03 дугаар сард боловсруулсан. Тус таамаглалд эдийн засгийн голлох үзүүлэлтийг доорх байдлаар тусгажээ.  [2: https://www.parliament.mn/nn/76805/] 


Эдийн засгийн өсөлт
Монгол Улсын эдийн засгийн бодит өсөлт 2027 онд 5.6 хувь, 2028 онд 5.0 хувь, 2029 онд 5.15 хувь байхаар төсөөлөгдөж байна. Монгол Улсын эдийн засаг тогтворгүй бөгөөд хэврэг, хүртээмжтэй бус байгаа бөгөөд 2025 оны эдийн засгийн өсөлт өндөр гарсан хэдий ч энэхүү өсөлт нь дунд хугацаанд үргэлжлэх баталгаа багатай байна. Дунд хугацаанд эдийн засгийн өсөлт уул уурхайн салбараас хамаарах хамаарал өндөр байх бөгөөд уул уурхайн бүтээгдэхүүний гарц, үнийн асуудал эдийн засгийн өсөлтийн гол тодорхойлогч хэвээр байна. Түүнчлэн эдийн засгийн өсөлтийг уул уурхайн салбар, түүнд шаардагдах бараа, бүтээгдэхүүний худалдаатай холбоотой тээвэр, үйлчилгээний салбар болон гадаад худалдаа тодорхойлсон хэвээр байхаар байна. 

Инфляц, мөнгөний нийлүүлэлт
Инфляцын түвшин 2027 онд 7.2 хувь, 2028 онд 7.0 хувь, 2029 онд 6.7 хувь байхаар төсөөлөгдөж, дунд хугацаанд буурах хандлагатай байна. Мөнгөний нийлүүлэлтийн өсөлт 2027 онд 25.0 хувь, 2028 онд 19.5 хувь, 2029 онд 17.1 хувьд хүрэхээр байна. Тайланд мөнгөний нийлүүлэлт, зээлийн тэлэлт, инфляцын хоорондын уялдаа Монгол Улсад бодитой оршиж байгааг тэмдэглэсэн бөгөөд мөнгөний нийлүүлэлтийн өсөлтийг эдийн засгийн бодит өсөлт болон инфляцын зорилттой уялдуулсан бодлогын хүрээнд тогтвортой барих нь макро эдийн засгийн тогтвортой байдлыг хангах суурь нөхцөл болно гэж үзжээ. 

Төсвийн орлого, зарлага
Төсвийн орлого ДНБ-д эзлэх хувиар 2027 онд 29.8 хувь, 2028 онд 30.3 хувь, 2029 онд 28.0 хувь, төсвийн зарлага 31.8 хувь, 32.3 хувь, 33.0 хувь байхаар төсөөлөгдөж байна. Төсвийн орлогын өсөлтийн хурд өмнөх жилүүдтэй харьцуулахад харьцангуй буурч, 10 орчим хувьд хадгалагдах төлөвтэй байгаа бол төсвийн урсгал зардал нийт зардлын ойролцоогоор 78 хувийг эзлэхээр тооцсон байна. ТТБЗ-өөс дунд хугацаанд эдийн засгийн эрсдэл өндөр байгаа үед төсвийн зарлагын тэлэлт нь төсвийн эрсдэлийг улам нэмэгдүүлэх нөлөөтэй гэж үзэж, төсвийн зарлагыг хэт өсгөхгүй, алдагдлыг бууруулах төсвийн бодлогыг үргэлжлүүлэн хэрэгжүүлэх шаардлагатай гэж дүгнэсэн байна. 

Өрийн төлөв байдал
Засгийн газрын гадаад арилжааны зээлийн хэмжээ ДНБ-д эзлэх хувиар 2027 онд 42.3 хувь, 2028 онд 44.8 хувь, 2029 онд 45.1 хувь байхаар төсөөлөгдөж байна. Түүнчлэн DIGNAR загварын үр дүнгээр улсын нийт өрийн ДНБ-д эзлэх хувь 2027-2029 онд 46.8-52.5 хувь хүртэл өсөхөөр байна. Тайланд өрийн ДНБ-д эзлэх хувийн жин буурч байгаа ч өрийн үйлчилгээний зардал өсөж байгааг анхаарах шаардлагатайг онцолсон. Иймд гадаад, дотоод орчны тодорхой бус байдал, төсвийн зарлагын өсөлт болон өрийн үйлчилгээний дарамтыг харгалзан өрийн тогтвортой байдлыг хангах шаардлагатай байна. 

Гадаад худалдаа, төлбөрийн тэнцэл
Монгол Улсын экспорт, импортын бүтэц сүүлийн арван жилд мэдэгдэхүйц тэлсэн боловч бүтцийн хувьд уул уурхайн бүтээгдэхүүнээс өндөр хамааралтай хэвээр байна. Дунд хугацаанд уул уурхайн салбарт эерэг нөлөөлөл гарахаар байгаа нь гадаад худалдааны үзүүлэлтэд сайнаар нөлөөлөхөөр байгаа боловч олон улсын байгууллагууд нүүрсний үнийн хувьд өөдрөг таамаглал дэвшүүлэхгүй байгаа нь анхаарах хүчин зүйл болж байна. Урсгал дансны тэнцэл 2027 онд ДНБ-ий 1.3 хувийн ашигтай, 2028 онд 0.1 хувийн, 2029 онд 2.1 хувийн алдагдалтай байхаар төсөөлөгдөж байна. Харин төлбөрийн тэнцэл 2027–2029 онд 1 тэрбум ам.доллар давсан ашигтай байхаар байгаа бөгөөд үүнд экспортын гол эрдэс бүтээгдэхүүний үнэ, биет хэмжээ таамаглалд авч үзсэн түвшинд хүрэх нь гол нөхцөл болно. 

Экспортын гол нэрийн түүхий эдийн төлөв
Уул уурхайн салбарын экспортын голлох түүхий эд болох нүүрс, төмрийн хүдэр, алт, зэсийн баяжмалын үнэ болон биет хэмжээний 2026-2029 оны төсөөллийг ҮСХ-ны улирлын давтамжтай тоон өгөгдөлд тулгуурлан эконометрик загваруудын тусламжтайгаар хийсэн байна. Тайлангийн дүгнэлтээр экспортын гол эрдэс бүтээгдэхүүний үнэ, биет хэмжээний таамаглал зөрүүтэй байх эрсдэл гадаад худалдааны хувьд тодорхой ажиглагдаж байгаа бөгөөд зарим экспортын бүтээгдэхүүний үнийн таамаглал, тэнцвэржүүлсэн үнэ нь зах зээлийн бодит үнээс зөрүүтэй байгаа нь эрсдэлийг нэмэгдүүлэх нөлөөтэй байна.

[bookmark: _Toc207377315][bookmark: _Toc207486151][bookmark: _Toc239088542]III БҮЛЭГ: ТӨСВИЙН ҮЗҮҮЛЭЛТ

1.2.7.3. [bookmark: _Toc207303495][bookmark: _Toc207377316][bookmark: _Toc207391949][bookmark: _Toc207393530][bookmark: _Toc207393608][bookmark: _Toc207486074][bookmark: _Toc207486152][bookmark: _Toc207486236][bookmark: _Toc207486314][bookmark: _Toc207486392][bookmark: _Toc207486476][bookmark: _Toc207486560][bookmark: _Toc207486650][bookmark: _Toc207486728][bookmark: _Toc207486806][bookmark: _Toc207486884][bookmark: _Toc207620192][bookmark: _Toc230190706][bookmark: _Toc236652008][bookmark: _Toc238390561][bookmark: _Toc238893686][bookmark: _Toc238895861][bookmark: _Toc238895934][bookmark: _Toc238896008][bookmark: _Toc238896238][bookmark: _Toc239004324][bookmark: _Toc239082153][bookmark: _Toc239082182][bookmark: _Toc239088543]
3.1. [bookmark: _Toc207377317][bookmark: _Toc207486153][bookmark: _Toc239088544][bookmark: _Toc174433404]Төсвийн үр дүнгийн үзүүлэлтүүд

[bookmark: _Toc145333628][bookmark: _Toc174110135][bookmark: _Toc174112841]Төсвийн төсөлд Монгол Улсын 2027 оны нэгдсэн төсвийн тэнцвэржүүлсэн орлогын хэмжээг 40.7 их наяд төгрөг буюу ДНБ-ий 35.3 хувь, нийт зарлагын хэмжээг 43.0 их наяд төгрөг буюу 37.3 хувь, нэгдсэн төсвийн тэнцвэржүүлсэн тэнцлийн алдагдлыг 2.3 их наяд төгрөг буюу ДНБ-ий 2.0 хувь байхаар төлөвлөлөө.

[bookmark: _Toc175720347][bookmark: _Toc175933266][bookmark: _Toc207393881][bookmark: _Toc207620919][bookmark: _Toc239088138]Хүснэгт 2. Нэгдсэн төсвийн үзүүлэлтүүд (тэрбум төгрөг)
	ҮЗҮҮЛЭЛТ
	2026
ТОД
	2027
ТӨСӨЛ
	Зөрүү

	НИЙТ ОРЛОГО
	36,172.2
	45,744.0
	9,571.8

	Тогтворжуулалтын сан
	826.8
	483.8
	-343.0

	Үндэсний баялгийн сан 
	3,415.4
	3,980.2
	564.8

	ТЭНЦВЭРЖҮҮЛСЭН ОРЛОГО
	31,930.0
	41,280.0
	9,350.0

	НИЙТ ЗАРЛАГА
	33,978.0
	43,586.0
	9,608.0

	Урсгал зардал
	26,054.0
	33,583.2
	7,529.2

	Хөрөнгийн зардал
	8,414.4
	10,333.3
	1,918.9

	Эргэж төлөгдөх цэвэр зээл
	-490.4
	-330.5
	159.9

	ТЭНЦВЭРЖҮҮЛСЭН ТЭНЦЭЛ
	-2,048.0
	-2,306.0
	-258.0

	ДНБ-д эзлэх хувь
	-2.0%
	-2.0%
	0.0%


[bookmark: _Toc174433405][bookmark: _Toc174437307][bookmark: _Toc175933232][bookmark: _Toc207377318][bookmark: _Toc207486154]
3.2. [bookmark: _Toc239088032][bookmark: _Toc239088545]Төсвийн тусгай шаардлага

Монгол Улсын 2027 төсвийн үндсэн үзүүлэлтүүдийг Төсвийн тогтвортой байдлын тухай хуулийн 6 дугаар зүйлийн 6.1 дэх хэсэгт заасан тусгай шаардлагад бүрэн нийцүүлж боловсрууллаа. 

Нэгдсэн төсвийн орлогыг тэнцвэржүүлсэн журмаар тооцсон байх: Төсвийн тогтвортой байдлын тухай хуулийн 11 дүгээр зүйлийн 11.1.3.а-д заасан шаардлагын дагуу зэс, нүүрсний үнийг тэнцвэржүүлсэн журмаар тооцсон бөгөөд 2027 онд зэсийн тэнцвэржүүлсэн үнийг тонн тутамд 10,249.9 ам.доллар, нүүрсний тэнцвэржүүлсэн үнийг тонн тутамд 125.4 ам.доллар байхаар тооцлоо. 

Нэгдсэн төсвийн тэнцвэржүүлсэн тэнцэл нь тухайн төсвийн жилийн дотоодын нийт бүтээгдэхүүний 2 хувиас илүүгүй алдагдалтай, эсхүл ашигтай байх: Төсвийн тогтвортой байдлын тухай хуульд заасны дагуу нэгдсэн төсвийн тэнцвэржүүлсэн тэнцлийн алдагдлыг 2.3 их наяд төгрөг буюу ДНБ-ий 2.0 хувь байхаар төлөвлөлөө. 

[bookmark: _Toc173169146][bookmark: _Toc174353883][bookmark: _Toc175933267][bookmark: _Toc207393882][bookmark: _Toc207620920][bookmark: _Toc239088139]Хүснэгт 3. Нэгдсэн төсвийн суурь тэнцлийн ДНБ-д эзлэх хувь
	
	2027

	Хуулийн хязгаар
	2.0%

	Төсөөлөл
	2.0%



Тухайн жилийн нэгдсэн төсвийн нийт зарлагын өсөлтийн хувь нь тухайн жилийн эрдэс баялгийн бус дотоодын нийт бүтээгдэхүүний өсөлтийн хувь, тухайн жилийн өмнөх дараалсан 12 жилийн эрдэс баялгийн бус дотоодын нийт бүтээгдэхүүний өсөлтийн дунджийн аль ихээс хэтрэхгүй байх: Нийт зарлагын өсөлтөд төрийн өмчит компаниудаас төсөвт төвлөрүүлэх ногдол ашгийн орлого, зарлагын гүйлгээ болон “Оюу толгой” төслөөс төрийн эзэмшилд ногдох ногдол ашгийн орлого, түүнтэй уялдсан зарлагын төлөвлөлт тодорхой хэмжээгээр нөлөөлж байгаа бөгөөд эдгээр нь төсвийн үндсэн үйл ажиллагааны зарлагын тэлэлтээс ялгаатай шинжтэй байна. Иймд дээрх хүчин зүйлсийг тусгайлан авч үзэн, төсвийн зарлагын өсөлтийг эрдэс баялгийн бус ДНБ-ий өсөлт болон өмнөх дараалсан 12 жилийн эрдэс баялгийн бус ДНБ-ий өсөлтийн дундажтай уялдуулан тооцож, төсвийн тусгай шаардлагыг хангаж байна.

Засгийн газрын өрийн нэрлэсэн дүнгээр илэрхийлэгдсэн үлдэгдэл нь тухайн жилийн оны үнээр тооцсон дотоодын нийт бүтээгдэхүүний 60 хувиас хэтрэхгүй байх: Төсвийн тогтвортой байдлын тухай хуулийн 6.1.4-т заасны дагуу Засгийн газрын өрийн нэрлэсэн дүнгээр илэрхийлсэн үлдэгдэл 2026 онд хуульд заасан хязгаарт нийцэхээр байна.

[bookmark: _Toc173169148][bookmark: _Toc174353885][bookmark: _Toc175933269][bookmark: _Toc207393884][bookmark: _Toc207620922][bookmark: _Toc239088140]Хүснэгт 4. Засгийн газрын өрийн төсөөлөл, нэрлэсэн дүнгээр (ДНБ-д эзлэх хувь)
	
	2027

	Хуулийн хязгаар
	60.0%

	Төсөөлөл
	49.6%







3.3. [bookmark: _Toc207377319][bookmark: _Toc207486155][bookmark: _Toc239088033][bookmark: _Toc239088546]Төсвийн алдагдлыг санхүүжүүлэх эх үүсвэр

Монгол Улсын 2027 оны нэгдсэн төсвийн тэнцвэржүүлсэн тэнцэл 2.3 их наяд төгрөгийн алдагдалтай байгаа бөгөөд үүнийг Засгийн газрын гадаад хөнгөлөлттэй зээлийн эх үүсвэр болон дотоод үнэт цаасны эх үүсвэрээр бүрэн санхүүжүүлэхээр байна.



---o0o---
2025	
Дэлхий	АНУ	БНХАУ	3.5	2.1	5	2026 Өмнөх төсөөлөл	
Дэлхий	АНУ	БНХАУ	3.1	2.2999999999999998	4.4000000000000004	2026 ХБГ	3.0
4.4

Дэлхий	АНУ	БНХАУ	3	2.2999999999999998	4.5999999999999996	2027 төсөөлөл	
Дэлхий	АНУ	БНХАУ	3.4	2.2000000000000002	4.0999999999999996	


2025	
Дэлхий	АНУ	БНХАУ	2.9	2.1	5	2026 Өмнөх төсөөлөл	
Дэлхий	АНУ	БНХАУ	2.6	2.2000000000000002	4.4000000000000004	2026 ХБГ	
Дэлхий	АНУ	БНХАУ	2.5	2.2000000000000002	4.2	2027 төсөөлөл	
Дэлхий	АНУ	БНХАУ	2.8	2.1	4.3	


Төсөөлөл	
2023	2024	2025	2026*	2027*	9946.7586206896558	12700	12700	Гүйцэтгэл	
2023	2024	2025	2026*	2027*	8478.8461538461543	9144.9561068702296	9946.7586206896558	I-VII сарын дундаж	13199.282608695652	


Төсөөлөл	
2023	2024	2025	2026*	2027*	3445.7105363984665	4500	4200	Гүйцэтгэл	
2023	2024	2025	2026*	2027*	1943.3448076923073	2388.677404580154	3445.7105363984665	I-VII сарын дундаж	4576.116211180125	


Төсөөлөл	
2023	2024	2025	2026*	2027*	101.86988505747124	100	85	Гүйцэтгэл	
2023	2024	2025	2026*	2027*	119.63419230769227	110.07759541984731	101.86988505747124	I-VII сарын дундаж	104.94465838509311	


Төсөөлөл	
2023	2024	2025	2026*	2027*	188.57463601532575	210	215	Гүйцэтгэл	
2023	2024	2025	2026*	2027*	296.08311538461538	243.12297709923661	188.57463601532575	I-VII сарын дундаж	233.55385093167706	


Төсөөлөл	
2023	2024	2025	2026*	2027*	65.678620689655205	80	70	Гүйцэтгэл	
2023	2024	2025	2026*	2027*	72.172538461538494	73.101030534351182	65.678620689655205	I-VII сарын дундаж	79.649378881987573	


Эцсийн хэрэглээ	I	II	III	IV	I	II	III	IV	I	II	III	IV	I	II	III	IV	I	II	2022	2023	2024	2025	2026	7.3756250508258816	6.0880228088396047	6.0035123955451235	6.46088679183939	4.0680977076225471	7.741294893772781	9.6691102267833529	6.9950556044611325	17.781265110504251	16.737938194945613	13.155883008486546	11.506815701562138	8.9822490013667053	6.8988471819641077	7.1707332339281242	5.3010108056186569	6.3658859009373776	1.3263472820960278	Хөрөнгийн хуримтлал	I	II	III	IV	I	II	III	IV	I	II	III	IV	I	II	III	IV	I	II	2022	2023	2024	2025	2026	10.205872503707678	14.28793725802324	4.0530596874463853	4.8967372198971271	-6.5710908735840734	-14.861548187512408	-11.209917985008042	-1.5831191664885655	14.788402860960485	10.887893363305714	12.286153451071099	9.6908203472684633	-0.80262135916302391	3.4675701690931628	-2.6043974777100822	-3.5501286057044794	-14.967358418204579	-6.5006339450333144	Цэвэр экспорт	I	II	III	IV	I	II	III	IV	I	II	III	IV	I	II	III	IV	I	II	2022	2023	2024	2025	2026	-20.032015631226614	-20.536680217163262	-7.4951590814892457	-6.4034666736163874	10.387937199926665	13.389196626789337	8.7679374504399039	1.7950111657213563	-24.678601888771194	-22.027433411612613	-20.583482772932236	-16.145908209837533	-5.6492920840226137	-4.7028175605949913	1.3228512124530019	5.1170270218797294	16.601096286190653	12.968875747247088	ДНБ, Бодит өсөлт	I	II	III	IV	I	II	III	IV	I	II	III	IV	I	II	III	IV	I	2022	2023	2024	2025	2026	-2.4505180766930579	-0.16072015030039211	2.5614130015022738	4.9541573381201403	7.8849440339651409	6.2689433330496769	7.2271296922152146	7.2069476036939193	7.8910660826935271	5.5983981466387007	4.8585536866253989	5.0517278389930595	2.5303355581810791	5.6635997904623139	5.8891869686710407	6.8679092217938944	7.9996237689234704	7.7945890843098056	




Жилийн инфляц	
 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 7 	2021	2022	2023	2024	2025	2026	2.6	2.5	2.2999999999999998	5.2	6.1	6.7	7.7	9.6	10.199999999999999	10.4	11	13.8	15.1	15.3	15.7	15.8	16.2	16.899999999999999	16.399999999999999	14.4	13.8	14.5	14.5	13.2	12.3	12.2	12.2	11.3	11.3	10.6	9.1999999999999993	10	10.1	9	8.6	7.9	6.7261613828265343	6.2539159834703373	6.1744258957667997	5.7015685156732276	5.1114743987474842	4.5603520259216435	5.0788755370162031	6.1233612153009931	6.3220323579357141	6.5638620084482513	7.3952751297224673	8.3491144749571653	8.7223740696032124	9.5773201362534977	9.1261846777898938	8.6442439767656865	8.2937623379852212	8.2027386121728885	8.1090493188446189	8.803193429305022	9.0281886577386459	9.1666039539632038	8.1655923188003641	7.4907342117947362	7.4981633139728832	6.4652258569602106	7.3519916824565712	10.071181067352342	11.168744002623843	12.025222765294652	13.038943041446615	Зорилтот түвшин	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 7 	2021	2022	2023	2024	2025	2026	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	6	Жилийн инфляц (УБ)	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 6 	 9 	 12 	 3 	 7 	2021	2022	2023	2024	2025	2026	2.1751665677776941	2.3348539702199673	2.0551777708757442	5.3418193182540534	6.2713529776037973	7.0665899219989825	7.8137363002654894	9.3134536993306938	9.8914597311303538	9.4572982304924409	9.8824293525262306	13.898176678156844	15.541074231575493	15.429072807860408	15.890878288282309	15.685781423557145	16.200938258943125	16.591769171525584	15.811378458786734	14.838744908253275	14.029418511553658	14.627769744199881	14.541223929437109	12.85979181884376	11.986477043120431	12.066453769609438	12.10949276538777	10.883467141254826	10.81262535982313	10.429833677384522	9.4179012270157756	10.014185153789356	10.241309150999783	9.4130932413413149	9.3701202685113429	8.628888480578695	7.2230110135489634	6.335212472200058	6.007850140971871	5.1636260815420165	4.6970850342257009	3.9748303302413301	4.4096555517566083	5.7585164916863496	5.9908001168826663	6.3915015791770946	7.1430601034489394	8.3101455312191383	8.8301715721510234	10.326608795028092	10.107038145189652	9.841049474666308	9.4025000754021768	9.4196647234271467	9.3358211135838189	9.8108100097004769	9.8534015671461148	9.9321629969037595	8.7116649949565037	7.6464973177315931	7.5258304487484162	5.9972591468169689	7.2658281704183869	10.145029273453066	11.002192125862864	12.265473143241557	13.033327198657819	



Харилцах данс, $	I	II	III	IV	I	II	III	IV	I	II	III	IV	I	II 	III	IV	I	II	III	IV	I	II	2021	2022	2023	2024	2025	2026	-1.5181514750720444	0.55994813971934121	0.17892761875039873	1.4195009259619136	1.9675050088400179	2.6250041704658558	7.1034290388061301	9.3391156565274756	8.6339439356289684	1.0998364687344628	2.2415185801831035	-0.31015016166288745	-2.9283954623902044	2.9925877649769479	-2.9600687066368816	-2.3071488738929102	-1.7830413670878866	-2.0866208015317418	1.1002988856419027	0.16755008068206942	5.4174310704175239	6.4816570433317189	Хадгаламж, ₮	I	II	III	IV	I	II	III	IV	I	II	III	IV	I	II 	III	IV	I	II	III	IV	I	II	2021	2022	2023	2024	2025	2026	16.985945989577424	18.241204770451823	15.502959239479363	6.0940353191042735	-2.6034284258024845	-4.7854792152568342	-9.997711574840503	-8.6725159602068853	-2.2315026307964585	2.2134226057626938	8.4694995371553841	15.268742539891461	16.38025662458082	16.739380304870195	17.508699711413879	13.247381150176157	10.912229908668222	7.2718799284394553	6.9429802891244456	8.7779015293577149	11.291295947601581	13.332546668808737	Харилцах данс, ₮	I	II	III	IV	I	II	III	IV	I	II	III	IV	I	II 	III	IV	I	II	III	IV	I	II	2021	2022	2023	2024	2025	2026	3.3834358911726037	10.188037904072182	8.5677617664498626	8.9899992793030599	5.4794472186405816	0.76565681463729451	2.2683687511293171	2.5486610365384053	3.8825764042491149	7.785162600063253	6.9326536552533442	8.6885349776447107	9.5052944379170423	10.538137422220679	11.424537100437593	4.7834474089557366	0.71052267180217932	-2.6132568127976841	-3.7752113621031271	-1.1300722377889543	2.1365659684671705	6.7388415038802121	Хадгаламж, $	I	II	III	IV	I	II	III	IV	I	II	III	IV	I	II 	III	IV	I	II	III	IV	I	II	2021	2022	2023	2024	2025	2026	3.3686724758527347	-0.29957263799253991	-4.5169570375507755	-3.1169973236699771	-0.84725846847513298	0.11968295059379898	0.99675071788384706	2.7746826527196875	5.8048984706941464	2.3073540112059132	1.7217097242624448	0.40315126920654493	-4.5777253686990029	-1.6386492619199624	-1.4966430736899665	-4.6510369721109779E-2	1.5864879966199028	2.0371154179157762	1.9994957309081283	2.0668070827944822	1.3666777663941214	-0.76140492424336603	Банкнаас гадуурх мөнгө	I	II	III	IV	I	II	III	IV	I	II	III	IV	I	II 	III	IV	I	II	III	IV	I	II	2021	2022	2023	2024	2025	2026	0.81392146686064049	0.88917713926414488	0.47031081097433974	0.38406698696058772	-4.7760716036390552E-2	-0.45350771385936939	-0.23538203181326731	-5.7513067247709278E-2	0.15264408235981999	0.23568883205447722	0.40431627708299139	0.2507113815633959	0.1941917292985022	0.69194319437976604	0.37626548306900653	0.19651427120162351	0.24184099814392393	-0.25372889754765882	-4.7430377348180723E-2	4.8712738395790475E-2	0.12150199231246644	0.21399839907105339	Мөнгөний нийлүүлэлт	[VALUE]

I	II	III	IV	I	II	III	IV	I	II	III	IV	I	II 	III	IV	I	II	III	IV	I	II	2021	2022	2023	2024	2025	2026	22.912960000742785	29.557301953831114	20.210906564677344	13.817914812967842	4.1273056816048381	-1.2865462303666533	0.7541021048590153	6.4648482303134784	16.683500156929028	13.682842767831332	19.638306755146743	24.160302428331832	18.409960628216666	29.060002637672568	24.451638947267455	15.528375451571065	11.354792390934421	4.2313407545000672	6.2218764659775445	9.930189053192052	20.173795054425739	25.848372811023012	



ЗГЦЗ	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	-5.9267289819890348	1.8752068045519616	6.874719581402382	4.3284424885105155	0.40133627118802329	2.3441100617615827	-0.60520325004264108	4.416135109224208	5.6742575211149715	0.65916323966620005	-0.95315566170502708	-4.2023595457845575	-9.2592369254612823	-10.514560368083025	-11.071143746612334	-6.954597504486153	-7.284600900584234	-7.2923340759756758	-4.6229809198232275	-7.5385685889363092	-2.2450138586224102	-2.3470304617439428	-1.6724351794022836	-1.2464852642795266	-4.6252460771002584	-4.5155310839082672	ГЦА	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	7.9771670938158028	4.0415564984185126	5.4669486658008806	12.351783238763929	19.162503662038933	15.626297088740811	1.3875083938153572	-8.2104955182295623	-22.132878936971899	-20.5619179535956	-13.478268880392225	-4.7184374237094522	10.253142598165757	11.772920357172033	21.195612161693038	21.8025688244654	18.900654845368805	18.687166486463202	5.56868039010683	-0.69250255276582673	-12.281065839653348	-14.66392330857556	-3.1796731923581718	-1.0079349115145412E-2	13.661714642706213	15.524602086200796	Дотоод зээл	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	0.35054126471551522	-2.0223371482893282	-1.7892210536306308	-2.2548241577604737	1.4757169497811171	9.1702632791395171	13.964157649284129	16.668541497288963	19.742722143240439	16.429564457986341	12.780924640747383	9.0490466361098747	8.8123276206440426	10.807899450283239	12.633392340214005	18.609346848058507	17.447639903747795	24.564534223501756	27.423339923999499	24.4738090685712	27.366976664030418	22.970114441273008	20.720393507814819	19.220369868172032	17.528174683894932	18.049611271345746	Бусад	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	1.2052018130636772	1.7346942571462471	-0.71689790379724028	1.7976438836649495	1.873403128381244	2.4166315205310092	5.4644437723088188	0.94373371404971351	0.84320495114237204	2.2628248550475618	2.4046020068685632	6.3365985705517112	6.8772668777061483	1.5289177189992369	-3.1195540280057159	-9.2970157350012279	-10.653733214317828	-6.8993640107112242	-3.9174004334379369	-0.71436247467098823	-1.486104593720075	-1.7278199309643831	-9.6464086638081739	-8.0336162111517009	-6.390848184777921	-3.2103094484830326	Мөнгөний нийлүүлэлт 	[VALUE]

I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	3.6061811896059615	5.629120411827393	9.8355492897753916	16.223045453178919	22.912960011389316	29.557301950172921	20.210906565365661	13.81791480233332	4.1273056785258833	-1.2103654008954967	0.75410210551869472	6.4648482371675753	16.683500171054668	13.595177158371484	19.638306727288992	24.160302433036527	18.409960634214539	29.060002623278059	24.451638960845166	15.528375452198073	11.354792372034584	4.2313407399891201	6.2218764722461906	9.9301890436256599	20.173795064722967	25.848372825155241	


2026Q2/2025Q2	
Хөдөө аж ахуй	Боловсруулах	Худалдаа	Барилга	Тээвэр	Уул уурхай	Цахилгаан, ус	Үйлчилгээ ба бусад	-45.975999999999999	-23.534000000000006	-7.8680000000000234	0.71999999999999886	1.5510000000000019	5.9939999999999998	7.4859999999999971	39.539999999999964	


Ажиллагчид	
I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	1249.7	1259.7	1244.2	1204.5	1153.9000000000001	1190.8	1218.7	1212.8	1237.5	1273.8	1304.5999999999999	1261.5	1253.9000000000001	1279.0999999999999	1326.2	1322.4	1332.62	1347.1	1360.3	1353.4	1380.1	1390.09	1393.7	1383.6	1340.884	1368.0029999999999	Ажиллах хүчний оролцооны түвшин	

I	II	III	IV	I	II	III	IV	I	II	III	IV	I	II	III	IV	I	II	III	IV	I	II	III	IV	I	II	2020	2021	2022	2023	2024	2025	2026	60.442515131417181	61.120696009194219	60.266072789075778	58.545740574256996	56.925810903915263	58.490793235757977	59.435118709667464	59.907941611131378	60.048255611549486	61.328195349448301	61.291577088537785	59.889714350231451	59.024690814664851	59.641788417532112	61.610561056105617	60.539517690547441	61.111812188594683	62.204621611036174	63	62.175805047867719	62.014760561656203	61.882113924803846	62.661509690581433	62.3	60.4	61.5	




Экспорт	
2023.07	2024.07	2025.07	2026.07	8698.5400000000009	9268.57	7752.2	12205.95	Импорт	
2023.07	2024.07	2025.07	2026.07	5023.79	6409.72	6555.2999999999993	7158.0800000000017	 Тэнцэл 	
2023.07	2024.07	2025.07	2026.07	3674.7500000000009	2858.8499999999995	1196.9000000000005	5047.869999999999	Нийт эргэлт	
2023.07	2024.07	2025.07	2026.07	13722.330000000002	15678.29	14307.5	19364.030000000002	



Нийт импорт

Нийт импорт	
2023.7	2024.7	2025.7	2026.7	5.02379	6.4097200000000001	6.4798299999999998	7.1580800000000018	


Хэрэглээний бүтээгдэхүүн

Хэрэглээний бүтээгдэхүүн	
2023.7	2024.7	2025.7	2026.7	1.4612599999999998	1.8537399999999999	2.1852399999999998	2.0430199999999998	


Хөрөнгө оруулалтын бүтээгдэхүүн

Хөрөнгө оруулалтын бүтээгдэхүүнүүд	
2023.7	2024.7	2025.7	2026.7	2.0222199999999999	2.7475500000000004	2.6214	2.8614900000000003	


Нефтийн бүтээгдэхүүн

Нефтийн бүтээгдэхүүн	
2023.7	2024.7	2025.7	2026.7	1.05907	1.2530399999999999	1.1536199999999999	1.5572900000000001	

